
ACTA APOSTOLICAE SEDIS 


COMMENTARIUM OFFICIALE 


ACTA PII PP. XII 


CONSTITUTIO APOSTOLICA 


UNIVERSALE IUBILAEUM, ANNO DOMINI MILLESIMO NONGENTESIMO 
QUINQUAGESIMO ROMAE CELEBRATUM, AD CATHOLICUM ORBEM 
EXTENDITUR. 

PIUS EPISCOPUS 
SERVUS SERVORUM DEI 
UNIVERSIS CHRISTIFIDELIBUS PRAESENTES LITTERAS INSPECTURIS 
SALUTEM ET APOSTOLICAM BENEDICTIONEM 


Per Annum Sacrum, quem hac in alma Urbe usitato sollem- 
nique ritu heri conclusimus, innumerae multitudines Romam 
petierunt ut elutis expiatisque animis suorum admissorum ve- 
niam a Deo impetrarent, plenamque sibi, vel vita functis lu- 
crarentur indulgentiam. Id Nos summo solacio affecit, quando- 
quidem fore confidimus ut ex inflammato eiusmodi pietatis stu- 
dio, quo confluentes peregrinantium turmae cum Romano po- 
pulo quasi pie decertare visae sunt, christiana illa exoriatur re- 
novatio morum, quae Nobis bonisque omnibus in votis est, et 
quam tantopere haec Nostra tempora postulant. 

Non omnes tamen potuere Romanum iter suscipere; idque 
non modo ob oeconomicarum rerum discrimen, quod tenuio- 
rem praesertim plebem angit, non modo ob senium, ob infirmi- 
tates, ob morbos aliasque causas, quibus praepedirentur, sed 

ex eo etiam quod in non paucis Nationibus ob peculiaria rerum 
adiuncta haec facultas non daretur. 

Quamobrem valde opportunum ducimus ex more instituto- 
que Decessorum Nostrorum decernere, ut qui Romae ad hester- 
num usque diem patuit iubilaris veniae thesaurus, idem per 
proximum integrum annum christifidelium universitati ubique 
gentium pateat. Ita enim sperandum est ut quod spiritualis 
vitae quasi ver novum, summa cum animi Nostri delectatione, 
per elapsos menses florescere vidimus, nedum exarescat, ube- 
riores usque fructus edat salutares; utque mirandum illud chri- 
stianae fidei pietatisque spectaculum, quod in sacra hac Urbe 
admirationem omnium commovit, in cunctis urbibus, oppidis, 
pagis feliciter iteretur. 

Ad quod quidem facilius aptiusque efficiendum curent Ve- 
nerabiles Fratres Episcopi ceterique locorum Ordinarii, ut gre- 
ges suis crediti curis opportune hac de re edoceantur, et ad tan- 
tum fruendum beneficium impense excitentur. Peculiari autem 
modo optamus ut id fiat praesertim per conciones ad populum 


habitas, quae Sacrae Missiones vocantur, vel per Spiritualia 


Exercitia; quandoquidem experiundo est cognitum hoc divini 
verbi praedicationis genus multum multumque valere non modo 
ad errores refellendos et ad christianam doctrinam recte expla- 
nandam, sed ad id etiam assequendum, divina aspirante gra- 
tia, ut audientium animi ex terrenis rebus ad caelestia revocati 
tam salutariter commoveantur, ut suas labes eluant atque ex- 
pient, et ad arduum ingrediendum virtutis iter sincera ac ge- 
nerosa voluntate exstimulentur. Nobis igitur in optatis est ut 
in singulis paroeciis, si possit, per proximum annum huius ge- 
neris conciones opportune habeantur; talique ratione christi- 
fideles ad suorum impetrandam commissorum veniam plenam- 
que lucrandam debitarum indulgentiam poenarum rite sancte- 
que praeparentur. 

Eos praeterea moneant sacrorum Antistites ut ad eamdem 
mentem Nostram supplices Deo preces admoveant, quam per 
Apostolicas Litteras Iubilaewm Maximum indicavimus, cum 

Annum Sacrum hac in alma Urbe celebrandum indiximus; pe- 
culiarique modo ut redeat tandem aliquando optatissima pax 
in omnium animos, in domesticos convictus, in singulas Na- 
tiones, in universamque populorum communitatem; ut habeant 
« qui persecutionem patiuntur propter iustitiam »* invictam 
illam fortitudinem, quae Ecclesiam inde ab originibus marty- 
rum cruore decoravit; ut qui profugi, qui captivi, qui extor- 
res longe a propriis laribus abstrahuntur, ad dulcissimam pos- 
sint quantocius patriam remeare suam; ut denique civium or- 
dines, pacatis odiis sedatisque discordiis, iustitia fraternaque 
concordia ac caritate invicem coniungantur; utque sanctissima 
Ecclesiae iura adversus hostium insidias, fallacias insectatio- 
nesque incolumia semper inviolataque serventur. * 

Itaque auctoritate Omnipotentis Dei, beatorum Apostolorum 
Petri et Pauli ac Nostra, Iubilaeum Maximum, quod in hac sa- 
cra Urbe celebratum est, ad universum catholicum orbem per 
Apostolicas has Litteras extendimus, ad Occidentalem nempe 
et ad Orientalem Ecclesiam, atque in integrum futurum annum 
prorogamus; ita scilicet ut lucrifieri possit a primis vesperis 
proximi diei festi Circumcisionis Domini Nostri Iesu Christi 
ad plenum diem tricesimum primum mensis Decembris futuri 
anni MDCCCCLI. 

Quamobrem omnibus utriusque sexus christifidelibus, extra 
Urbem eiusque suburbium commorantibus, etiamsi per elap- 
sum Annum Sacrum Iubilaei veniam adepti iam sint, apo- 
stolica auctoritate Nostra plenissimam totius poenae, quam 
pro peccatis luere debeant, indulgentiam — ubique terrarum 
extra Urbem eiusque suburbium lucrandam — concedimus at- 
que impertimus, obtenta prius ab iisdem admissorum cuiusque 
suorum remissione ac venia, dummodo rite per Paenitentiae 
Sacramentum expiati et Sacra Synaxi refecti — quam ad rem 
Confessio annua et Paschalis Communio minime iisdem suf- 
fragabuntur — ecclesias vel publica oratoria, hac de causa de- 
signanda, statuto tempore pie inviserint. 


Matra. V, 10. 
2 Cf. Acta Apostolicae Sedis, 1949, vol. XXXXI, p. 259-260. 

Haec autem omnia perfici debent ad has, quae sequuntur, 
normas, quas quidem Sacrae Paenitentiariae Apostolicae « In- 
structio » opportune declarat atque authentice interpretatur : 

I. Locorum Ordinarii, sive per se ipsi, sive per probatos. vi- 
ros ecclesiasticos — quibus etiam, si libuerit, hanc potestatem 
per integrum anni spatium utendam permiserint — ad iubila- 
res quo attinet visitationes agendas, in episcopali urbe cathe- 
dralem aedem ac tres alias ecclesias vel publica oratoria desi- 
gnabunt, in quibus, interdum saltem, eucharisticum sacrificium 
celebrari soleat; in suburbio vero et in reliquis dioecesis parti- 
bus paroecialem cuiusvis paroeciae ecclesiam designabunt, at- 
que, intra eiusdem paroeciae fines, tres alias ecclesias vel ora- 
toria, ut supra diximus. Id ipsum in Orientali Ecclesia Patriar- 
chae aliique locorum Ordinarii per se ipsi faciant vel per eccle- 
siasticos delegatos viros; unusquisque autem pro sua cuiusque 
eparchia vel dioecesi. 

At in regionibus a Missionalibus excultis, Jocorum Ordina- 
rii, nullo habito discrimine inter Ordinarii sedem ac ceteras ter- 
ritorii partes, quattuor ecclesias vel publica oratoria, ut supra 
diximus, in qualibet quasi-paroecia vel missionali statione de- 
signent. 

II. Quemadmodum per elapsi piacularis anni decursum Ro- 
mae factum est, ita per proximi anni spatium una sacra visi- 
tatio habenda est in unaquaque vel unoquoque é quattuor eccle- 
siis vel publicis oratoriis designatis; idque sive eodem die, sive 
subsequentibus per annum diebus. Quodsi quattuor alicubi ec- 
clesiae vel oratoria publica desint, Ordinarii, pro suo prudenti 
arbitrio, aut per se ipsi, aut per suos delegatos, decernere po- 
terunt, ut praescriptas quattuor visitationes in minore aedium 
sacrarum numero peragi liceat. 


Praeterea, ubi prudenti locorum Ordinarii iudicio possibile 
est sine gravi incommodo, unam e quattuor praescriptis visita- 
tionibus fieri valde opportunum est ad cathedralem aedem, vel 
ad aliquod Sanctuarium ad hoc designatum. 

III. Preces, in unaquaque visitatione recitandae, hae sunt: 

quinquies « Pater, Ave, Gloria »; semel praeterea « Pater, Ave, 
Gloria » ad mentem Nostram; ac semel formula « Credo »; in- 
super ter « Ave Maria» cum invocatione « Regina pacis, ora 
pro nobis » ac semel « Salve Regina». Ad haec adici potest 
precatio, quam Nosmet ipsi composuimus pro Anno Sancto 
MDCCCCL. 

Ad Orientalem Ecclesiam quod attinet, christifideles, cum 
iubilares visitationes perficient, iis normis obtemperare debent, 
quas, pro diversis ritibus, eorum Patriarchis locorumve Ordi- 
nariis Sacra Nostra Congregatio, Orientali Ecclesiae praeposita, 
opportuno tempore impertietur. Praeterea singulis locorum Or- 
dinariis fit facultas praescriptas in sacra visitatione preces in 
alias preces commutandi, cum iubilaris haec visitatio privatim 
agitur. Itemque Orientalis Ecclesiae fideles, qui extra territorii* 
sui fines commorantur, cum latini ritus peregrinis se adiungunt, 
supplicationis formulas Latinis praescriptas adhibere poterunt; 
singillatim autem, sive proprii, sive latini ritus formulas iisdem 
recitare licet. 

IV. Ut iubilares visitationes christifideles facilius instituere 
atque exsequi possint, eis facultas datur easdem peragendi vi- 
sitationes etiam extra paroeciae vel dioecesis cuiusque suae fi- 
nes; in templis tamen pro unoquoque loco ab Ordinario legi- 
time designatis. Quod quidem, singula singulis referendo, po- 
pulis quoque Missionalibus demandatis conceditur. 

V. Decernimus praeterea ut, quemadmodum Romae per 
elapsum piacularem annum actum est, christifideles iubilarem 
hance indulgentiam cum sibi, tum vita functis, toties lucrari 
possint, quoties imperata opera rite perficiant; ita tamen ut 
nulla pro alio iubilaeo acquirendo opera fieri queant, antequam 
inchoata opera pro praecedenti omnino absoluta fuerint. 

VI. Ut autem christifidelibus consulamus, qui in peculiari 
rerum locorumque condicione versentur, haec statuimus, quae 
sequuntur. 

1. Nautae iique omnes qui navibus inserviunt, si navi- 
gium, in quo iter faciunt, sacellum habeat, ubi fas sit sacris 

operari, inibi poterunt iubilares perficere visitationes. Sin ali- 
ter, iisdem concedimus ut, cum ad certam stationem se rece- 
perint, ibi, in quovis nempe templo, iubilares visitationes, prae- 
scriptas preces recitando, instituere possint. 

2. Locorum Ordinarii poterunt, aut per se ipsi, aut per 
ecclesiasticos delegatos viros, si qui impediantur ne visitatio- 
nes, eo modo quo imperantur, obeant, vel harum numerum con- 
trahere; vel ecclesias invisendas ad minorem item numerum 
reducere; vel denique sacras visitationes in alia pietatis cari- 
tatisve opera commutare, ad singulorum condicionem accom- 
modata. — Impeditos autem heic intellegi volumus moniales, 
tertiarias regulares, religiosas sorores, in communitate viven- 
tes, pias feminas et puellas aliasve personas in gynaeceis seu 
Conservatoriis degentes; item anachoretas monasticum regula- 
remve Ordinem profitentes et potius contemplationi quam vi- 
tae actioni deditos, ut Cistercienses Reformatos de Trappa, 
Eremitas Camaldulenses et Carthusianos; eos praeterea, qui 
aut captivi sunt, aut in carceribus custodiuntur; et ecclesia- 
sticos vel religiosos viros, qui in coenobiis aliisve domibus, 
emendationis causa, detinentur. Impediti ii quoque censean- 
tur, qui aut domi aut in nosocomiis sive morbo sive imbecilla 
valetudine laborant, et quotquot aegrotis adsunt; ac generatim 
ii omnes, qui certo impedimento prohibentur quominus statu- 
tas visitationes obeant; aequo autem iure esse volumus opera- 
rios, qui cotidiano sibi victum labore comparantes, nequeunt 
se ab eo per tot horas abstinere; ac senes denique, qui septua- 
gesimum aetatis annum excesserint. 

VII. Ad facultates quod pertinet, confessariis, ceteroquin 
ad iuris normam adprobatis, tribuendas, quibus in excipienda 
Iubilaei confessione salutariter utantur, haec, quae sequuntur, 
decernimus : 


1. Confessariis illae integrae sunto facultates absolvendi, 
-dispensandi, commutandi, quascumque ab Apostolica hac Sede 
vel in perpetuum vel ad tempus legitime impetraverint; id ta- 
men intra concessionis terminos. 

2. Monialibus iisque aliis feminis, quarum ad confessio- 
nes excipiendas, ex Codicis praescripto, specialis adprobatio 
Ordinarii requiritur, fas esto quemvis confessarium sibi eligere, 
ab eodem loci Ordinario pro utroque sexu adprobatum, apud 
quem I[ubilaei confessio peragi queat; cui quidem electo con- 
fessario concedimus ut, in excipiendis dumtaxat Iubilaei con- 
fessionibus, omnes exercere possit facultates, quas ipse, vi Apo- 
stolicae huius Constitutionis, pro omnibus christifidelibus iam 
habeat. 

3. Confessariis omnibus concedimus, ut per Annum San- 
ctum possint, pro foro conscientiae in actu sacramentalis Con- 
fessionis et per se ipsi tantum, absolvere quoslibet paenitentes 
non solum a quibusvis censuris et peccatis Romano Pontifici 
aut Ordinario a iure reservatis, sed etiam a censura ab homine 
lata. Huius tamen censurae absolutio in foro externo non suf- 
fragabitur. 

VIII. At hisce amplissimis facultatibus ne utantur nisi nor- 
mis exceptionibusque servatis, quae sequuntur: 

1. Ne absolvant, nisi in adiunctis atque ad praescriptum 
can. 2254 Codicis iuris canonici, eos, qui irretiti sint aliqua 
ccensura vel Romano Pontifici personaliter vel specialissimo 
modo Apostolicae Sedi reservata. Ne absolvant pariter illos, 
qui in censuram inciderint, de qua in can. 2388, § 1, Sanctae 
Sedi reservatam ad normam Decreti Lex sacri coelibatus per Sa- 
cram Paenitentiariam Apostolicam editi d. xvim mensis Aprilis, 
@. MDCCCCXXxxvI,° itemque ad normam Declarationis ab eadem 
Sacra Paenitentiaria datae d. 1v mensis Maii, a. Mpccccxxxvir;‘ 
vi cuius Decreti et Declarationis haec censura in casu speciali, 
de quo agitur, ita Sacrae Paenitentiariae reservatur, ut nemo 
umquam, excepto periculo mortis, ab ea absolvere possit, ne vi 
quidem can. 2254. 

2. Similiter ne absolvant, nisi ad praescriptum can. 2254, 
praelatos cleri saecularis ordinaria iurisdictione in foro externo 


> Cf. Acta Apostolicae Sedis, vol. XXVIII, p. 242. 
‘Cf. Acta Apostolicae Sedis, vol. XXIX, p. 283. 

praeditos, superioresque maiores Religionis exemptae, qui in 
excommunicationem speciali modo Sanctae Sedi reservatam 
publice inciderint. 

3. Haereticos vel schismaticos, qui fuerint publice dogma- 
tizantes, ne absolvant, nisi ii, abiuratis saltem coram ipso con- 
fessario haeresi vel schismate, scandalum, ut par est, iam re- 
paraverint, aut promiserint sese, ut par est, efficaciter repara- 
turos. Ne absolvant praeterea eos, qui in rerum adiunctis ver- 
santur, de quibus agitur in Decreto Supremae Sacrae Congre- 
gationis 8. Officii, d. 1 mensis Iulii, a. mpccccxxxxix edito, de 
Communismo,’ nisi sincere et efficaciter resipuerint. 

4. Pariter ne absolvant eos, qui sectis vetitis, massonicis 
aliisve id genus nomen dederint, etiamsi occulti sint, nisi, abiu- 
rata saltem coram ipso confessario secta, scandalum reparave- 
rint et a quavis activa cooperatione vel favore suae cuiusque 
sectae praestando cessaverint; nisi ecclesiasticos et religiosos, 
quos sectae adscriptos noverint, ad can. 2336, § 2, denuntiave- 
rint; nisi libros, manu scripta et signa, quae eamdem sectam 
respiciant, quotiescumque adhuc retinent, absolventi tradide- 
rint, ad S. Officium quamprimum caute transmittenda, aut sal- 
tem — idque iustis gravibusque de causis — per se ipsi de- 
struxerint; sin minus, ipsimet sincero animo spoponderint se 
memoratas condiciones esse, quamprimum potuerint, adimple- 
turos; impositis, praeterea, pro modo culparum, gravi paeni- 
tentia salutari et frequenti sacramentali Confessione. 

5. Qui bona vel iura ecclesiastica sine venia acquisiverint, 
ne absolvantur nisi aut iis restitutis, aut compositione quam 
primum ab Ordinario vel ab Apostolica Sede postulata, aut sal- 
tem promissione sincere facta eandem compositionem postu- 
landi; nisi de locis agatur, in quibus a Sede Apostolica aliter 
iam provisum fuerit. 

6. Possint iidem confessarii omnia et singula vota privata, 
etiam Sedi Apostolicae reservata, iurata quoque, commutare in 
alia pia opera, ex iusta causa. Votum autem castitatis perfectae 


* Cf. Acta Apostolicae Sedis, vol. XXXXI, p. 334. 

et perpetuae, quamvis ab origine publice emissum sit in profes- 
sione religiosa tam simplici quam sollemni, subinde tamen, 
aliis huius professionis votis dispensatis, firmum atque inte- 
grum manserit, similiter possint, gravi de causa, in alia pia 
opera commutare. Nullatenus tamen ab eodem illos dispen- 
sent, qui vi Ordinis sacri ad legem caelibatus tenentur, etiamsi 
ad statum laicalem redacti sint. A commutandis vero votis cum 
praeiudicio tertii, se abstineant, nisi is, cuius interest, libenter 
expresseque consenserit. Votum denique non peccandi, aliave 
paenalia vota ne commutent, nisi in opus, quod, non minus. 
quam votum ipsum, a peccato refrenet atque arceat. 

7. Dispensare possint, in foro conscientiae et sacramentali 
tantum, a quavis irregularitate ex delicto prorsus occulto. Item- 
que dispensare possint ab irregularitate, de qua in can. 985, 4°; 
sed ad hoc unice, ut paenitens Ordines iam susceptos sine in- 
famiae vel scandali periculo exercere queat, imposito paenitenti 
onere, sub poena reincidentiae, recurrendi intra mensem ad Sa- 
cram Paenitentiariam, et standi eius mandatis. 

8. Dispensare item possint, pro foro conscientiae et sacra- 
mentali tantum, ab occulto impedimento consanguinitatis in 
terltio vel secundo gradu (sexto vel quarto iuxta computatio- 
nem Orientalium) collaterali, etiam attingente primum (quar- 
tum vel tertium Orientalium), quod ex generatione illicita pro- 
veniat, solummodo ad matrimonium convalidandum, non ad 
contrahendum. 

9. Sive autem de matrimonio contracto agatur sive de con- 
trahendo, dispensare possint ab occulto criminis impedimento, 
neutro tamen machinante; iniuncta, in primo casu, privata re- 
novatione consensus, secundum can. 1135; imposita, in utro- 
que, salutari, gravi diuturnaque paenitentia. 

‘ 10. Ad visitationes quod attinet quattuor ecclesiarum, con-. 
fessarii, pro singulis qui, iusta de causa, eas praescripta ratione 
perficere nequeant, facultatem habent cum concedendi dispen- 
sationem a visitatione alicuius ecclesiae, eam commutando — si 
fieri potest — in visitationem alius ecclesiae, tum etiam visi- 

tationum numerum contrahendi. Cum singulis autem, qui, 
morbo aliove legitimo impedimento detenti, memoratas eccle- 
sias invisere nequeant, praescriptas visitationes in alia pia ope- 
ra, quae ab ipsis impleri possint, commutent. Confessarii tamen 
sciant, se conscientiam suam oneraturos, si inconsulto et sine 
iusta causa christifideles ex eiusmodi visitationibus exemerint. 
Quos vero recte a visitationibus dispensaverint, iis ne indul- 
geant, ut preces ad mentem Nostram fundendas, quae a visita- 
tione separari quidem possunt, praetermitiant; in aegrotantium 
tantum commodum liceat eas etiam imminuere. 

11. Ab obligatione praescriptae confessionis, quam ad adim- 
plendam nec invalida nec annua ex praecepto confessio sufficit, 
ullum ne exsolvant, ne eum quidem qui materiam necessariam 
non habeat. 

12. Ad 8. Communionem quod attinet, nefas esto eiusmodi 
praescriptum in alia pia opera commutare, nisi de aegrotis aga- 
tur qui ab ea suscipienda prorsus impediantur. Volumus au- 
tem, Iubilaei causa, eam sufficere, quae per modum viatici mi- 
uistratur; minime vero eam, quae in Paschate peragenda prae- 
cipitur. Qui tamen paschale praeceptum misere neglexerit, pos- 
sit is deinde una Communione utrique obligationi satisfacere. 

13. Confessarii sciant posse se descriptis facultatibus uti 
cum omnibus fidelibus Ecclesiae tam Occidentalis quam Orien- 
talis, qui ad confitendum apud ipsos accedant ea mente et vo- 
luntate, sincera quidem et firma, ut Iubilaei veniam lucrentur. 

Facultatibus tamen absolvendi a peccatis et ab ecclesiasticis 
censuris itemque dispensandi ab irregularitate cum eodem pae- 
nitente uti nequeant nisi semel tantum, cum ipse Lubilaei ve- 
niam primum lucretur. 

Alias vero facultates — eam etiam visitationes contrahendi 
aut commutandi ad datam normam sub n. 10 — in favorem 
etiam eiusdem paenitentis semper exercere poterunt. 

Ceterum, si qui post inchoata, huius Iubilaei adipiscendi 
animo, praescripta opera, praefinitum visitationum numerum 
morbo impediti complere nequiverint, Nos piae promptaeque 

illorum voluntati benigne favere cupientes, eosdem rite confes- 
sos ac sacra Communione refectos, memoratae indulgentiae par- 
ticipes fieri volumus, non secus ac si omnia imperata opera ex- 
plevissent. 

Itaque haec omnia, quae per Apostolicas has Litteras con- 
stituimus ac declaravimus, volumus firma ac valida exsistere 
et fore, ad effectum Iubilaei ad universum catholicum orbem 
proferendi, non obstantibus contrariis quibuslibet. Earum au- 
tem Litterarum exemiplis atque excerptis, manu tamen alicuius 
notarii publici subscriptis et sigillo munitis viri in ecclesiastica 
dignitate constituti, eamdem iubemus adhiberi fidem, quae 
hisce adhiberetur Litteris, si forent exhibitae vel ostensae. 

Nulli igitur liceat paginam hanc Nostrae concessionis, vo- 
luntatis et declarationis infringere, vel ei, ausu temerario, con- 
tra ire. Quod si quis attentare praesumpserit, indignationem 
omnipotentis Dei ac beatorum Apostolorum Petri et Pauli se 
noverit incursurum. 

Datum Romae apud Sanctum Petrum, die vicesima quinta 
mensis Decembris, in festo Nativitatis Domini Nostri Iesu 
Christi, anno millesimo nongentesimo quinquagesimo, Ponti- 
ficatus Nostri duodecimo. 


PIUS PP. XII 

SACRUM CONSISTORIUM 


Feria I1, die x1 Decembris mensis a. MCML, in consueta aula Pala- 
tii Apostolici Vaticani, habitum est Consistorium secretum, cuius acta 
ex ordine referuntur. 


I — SSMI DOMINI NOSTRI ALLOCUTIO 
DEPUTATIO LEGATORUM A LATERBD AD OBSTRUENDAS PORTAS SANCTAS 


VENERABILES FRATRES, 


Dum Annus ob indictum a Nobis Iubilaeum maximum Sa- 
cer iam feliciter ad exitum vergit, cupimus coram vobis hoc in 
amplissimo consessu immortales Deo grates agere, qui Pon- 
tificatum Nostrum — gravissimis, ut nostis, sollicitudinibus 
haud vacuum — hoc christianae lucis splendore collustrare in- 
gentibusque e Caelo datis beneficiis ditare voluit. 

Ac praeterea facere non possumus quin iis etiam gratum 
profiteamur animum Nostrum, quorum consilio ac dedita sol- 
lerti opera, rebus omnibus provisum est, quibus in singulis 
Dioecesibus in singulisque Nationibus, imprimisque hac in 
alma Urbe, hoc magnum inceptum recte ordinateque provehe- 
retur et ad salutares dirigeretur assequendos fructus. Neque il- 
lud silentio praetereundum putamus, quod ii, qui publica pol- 
lent auctoritate, vel publicis funguntur muneribus ac ministe- 
riis, laudabili nisu laudabilique diligentia fecerunt, ut omnia 
expedite ac feliciter succederent; quod quidem, ut animadver- 
tunt omnes, haud facile erat opus. 

Cupimus denique christifidelibus omnibus gratam amantis- 
simamque patefacere voluntatem, qui paternis hortamentis No- 
stris ultro libenterque respondentes Romanum susceperunt iter ; 
atque haud levibus interdum superatis difficultatibus, ad sa- 
cram hance Urbem, catholici nominis caput, quasi ad commu- 
nem christianorum omnium patriam, pio peregrinantium more 
venerunt, atque innumeris alia aliis subsequentibus agmini- 

bus, firmissimam suam avitae religionis fidem circum miran- 
tibus omnibus testati sunt. 

Iuvenes vidimus, qui suae aetatis festivitatem, laetitiam, ro- 
bur cum tam incensae pietatis ardore coniungebant, ut omnium 
admirationem commoverent; senes, veneranda ornatos canitie, 
qui libenti animo itineris incommoda tolerarunt; populares at- 
que optimates; artifices operumque datores; agrorum cultores 
ac viros doctrina insignes optimarumque artium studio prae- 
clarissimos; proletariam plebem, publicos magistratus, orato- 
res legibus ferendis ac vel eos, qui rei publicae gubernacula mo- 
derantur. Fuerunt qui, nullis parcentes laboribus, pedites ve- 
nerunt veterum renovato Romaeorum more; fuerunt qui im- 
mensos transnavigarunt oceani tractus; et qui caeli spatia trans- 
volantes Romam perniciter attigere. Innumeris hisce peregri- 
nantium turmis sacerdotes, Episcopi atque interdum etiam Pur- 
purati Patres praeerant suoque praelucebant exemplo. 

Id, Venerabiles Fratres, tam magno Nos solacio tamque ma- 
gno affecit gaudio, supra quam verbis exprimi possit. Grande 
utique spectaculum cernere licuit: e proximis, e longinquis, e 
transmarinis regionibus ingentes multitudines terra marique 
caeloque turmatim ad Nos confluxere, non modo ut suorum ad- 
missorum veniam atque indulgentiam a misericordissimo Deo 
impetrarent, sed etiam ut ad haec Apostolorum Principis san- 
ctorumque martyrum hypogea, quae primaevae Ecclesiae glo- 
riam ac virtutem invictam testantur, suam confirmarent fidem, 
excitarent pietatem, renovarent vitam. Omnibus paterna No- 
stra pandere brachia, omnibus caelestia munera benedicendo 
impetrare, omnes alloquio Nostro recreare, suavissimum fuit. 

Dum hisce ovantibus christifidelium multitudinibus stipati, 
qui ad Nos oculos, ad Nos manus, ad Nos animos laetabundi 
erigebant, vel per Petrianum Forum, vel per Vaticanam Basi- 
licam incedebamus, id, quod ceteroquin omnino iam Nobis ex- 
ploratum erat, luculentius usque menti refulgebat Nostrae; hoc 
est: terrenas res omnes saepenumero animos disiungere homi- 
num et ad contraria studia eosdem abstrahere non sine com- 

munis concordiae communisque prosperitatis detrimento; at 
religionem sanctam fraterno omnes vinculo fraternoque foedere 
coniungere eamdemque unum esse ac tutissimum humanae le- 
gis, humanae societatis, humanaeque felicitatis, quae hac in 
terra attingi possit, fundamentum. Utinam igitur haec mutua 
concordia, haec sancta animorum laetitia, hoc communis ca- 
ritatis pietatisque studium nullo non tempore perseverent; uti- 
nam haec omnia non modo eorum, qui pie Romam peregri- 
nando venerunt, vitam informent, sed ceterorum etiam, qui 
christiano eorum praeclaro exemplo sollertique opera ad hoc 
idem assequendum salubriter excitari debent. Id si tandem ali- 
quando feliciter ubique terrarum contigerit, pericula, quae pa- 
cis incolumitati impendere videntur, facile, ut confidimus, opi- 
tulante Deo dilabentur, atque humanae familiae tot discordia- 
rum pertaesae ac simultatibus falsisque promissionibus de- 
ceptae ea veri nominis pax affulgebit, quae iustitiae innixa ac 
caritate alita in flagrantissimis omnium votis optatisque est. 

At si per omnes Anni Sacri dies hoc fervidae pietatis fra- 
ternaeque concordiae spectaculum haec alma Urbs cernere po- 
tuit, cum tamen Beatorum Sanctorumque Caelitum honoribus 
lectissimum virorum ac mulierum manipulum, virtutum om- 
nium laudibus praestantium, Nobis licuit decorare, tum in Pe- 
triana Basilica, innumerabilibus stellata lychnis, aliquid ac- 
cidit, quod quidem potius quam terra videbatur Caelo dignum. 
Cum vero in eadem Petriana Basilica coram Nobis plurimis- 
que Occidentalis atque Orientalis Ecclesiae sacrorum Antistiti- 
bus ac christifidelibus Divina Liturgia byzantino ritu sollemni- 
ter celebrata fuit, tum luculentius usque patuit Mysticum Iesu 
Christi Corpus mirabili illa unitate enitere, quae ex caerimo- 
niarum pulcherrima varietate nedum detrimentum accipiat, 
multiplici fulgore ac decore exornatur. 

Cum denique sub divo atque alto fulgente sole, coram im- 
mensa adstantium miultitudine, qui intenti ora tenebant, pri- 
vilegium corporeae Beatae Virginis Mariae in Caelum As- 
sumptionis sollemni ritu decrevimus ac definivimus, tam vehe- 

mens incessit animos laetitia, ut omnes ovantes ac conclaman- 
tes manus comploderent, ac praesentiorem sentirent validio- 
remque sibi adesse Divinae Matris tutelam. Huic Nos tutelae 
confisi, fore speramus, ut quae superni illius gaudii momento 
sanctioris vitae proposita christifideles inierunt, ea non modo 
cotidie magis confirment, sed etiam, ipsius caelestis Matris ve- 
stigiis insistentes, precando operoseque enitendo ad effectum 
deducant. Ad nihil enim maius, ad nihil profecto dignius con- 
tendere debet Anni Sacri cursus. Id Nos, cum eum indiximus, 
ante oculos habebamus; ad id Nos assequendum respeximus, 
cum, quotiescumque opportunitas fuit, ad confluentes populos 
verba fecimus. 

Ac quandoquidem multum praesertim a clero sperandum 
est, postquam Encyclicis datis Litteris Humani generis insur- 
gentes errores falsasque opinationes, ut Nostrum postulabat of- 
ficium, reprobavimus, Apostolicam edidimus Adhortationem 
Menti Nostrae, ad quam quidem meditandam et ad rem dedu- 
cendam sacrorum omnes administros etiam atque etiam com- 
monemus. 

Haec omnia, Venerabiles Fratres, suavi spe suavique sola- 
cio animum afficiunt Nostrum. Attamen non desunt etiam gra- 
vis maestitiae causae, quas attingere hoc in augusto consessu 
opportunum ducimus. Non omnes potuere, ut nostis, quibus in 
optatis esset, Romam contendere, ut in hoc catholicae religio- 
nis veluti centro avitam suam profiterentur fidem pietatemque 
alerent; idque — summo cum Nostro eorumque dolore — in 
nonnullis Nationibus idcirco accidit, quod Romanum susci- 
piendi iter facultas non daretur. Novimus tamen hos etiam, 
quos carissimos habemus in Christo filios, animo esse fuisse- 
que praesentes, ac sollemnes huius Anni Sacri eventus impenso 
desiderio prosecutos esse ac prosequi. Cui quidem desiderio ut 
satis pro viribus faciamus, Iubilaeum maximum, cuius cele- 
bratio hac in alma Urbe ad exitum properat, ex more institu- 
toque Decessorum Nostrorum, ad universum catholicum orbem 

in integrum futurum annum per Apostolicas Litteras proro- 
gaturi sumus. 

Interea vero ad sollemnes illas caerimonias mentem Nostram 
convertimus, quibus, ut moris est, Iubilaris Annus concludi 
assolet; hoc est ad sacras quattuor Patriarchalium Basilicarum 
portas rite obserandas. Id, ad Petrianum templum quod aitti- 
net. Decessorum Nostrorum exemplo, Nosmet ipsi pridie Nata- 
lis Domini Nostri Iesu Christi Deo favente facturi sumus. Ut 
autem traditus a maioribus ritus ad reliquas Patriarchales 
Basilicas eodem die peragi possit, Legatos Nostros a Latere 
eligimus ac renuntiamus Venerabilem Fratrem Nostrum Eu- 
genium S. R. E. Cardinalem Tisserant, Episcopum Portuen- 
sem et S. Rufinae, eumdemque Sacri Collegii Subdecanum, qui 
portam sanctam Basilicae 8S. Pauli ad viam Ostiensem nomine 
Nostro claudat; item Venerabilem Fratrem Nostrum Clemen- 
tem S. R. E. Cardinalem Micara, Episcopum Veliternum, qui 
portam sanctam Basilicae Lateranensis nomine Nostro claudat; 
ac Dilectum Filium Nostrum Alexandrum §. R. E. Cardinalem 
Verde, Liberianae Basilicae Archipresbyterum, qui portam san- 
ctam eiusdem Basilicae nomine Nostro claudat. In nomine Pa- 
tris 4% et Filii 94 et Spiritus 44 Sancti. Amen. 


Iam nihil aliud reliquum est, nisi ut Ecclesiis suo viduatis 
Pastore consulamus. 


II — PROVISIO BCCLESIARUM 


Tum Beatissimus Pater hos, qui sequuntur, Sacrorum Antistites, 
per Apostolicas sub plumbo Litteras iam renunciatos, recensuit : 


PATRIARCHAM : 


Alexandrinum Latinorum, Lucam Hermenegildum Pasetto, iam Ar- 
chiepiscopum Iconiensem. 


ARCHIBPISCOPOS : 


Marianopolitanum, Paulum Aemilium Léger. 


Lagosensem, noviter erecta archidioecesi, Leonem Taylor, iam Epi- 
scopum Vartanensem. 

Iitoris Capitis, noviter erecta archidioecesi, Gulielmum Thomam 
Portes, iam Episcopum Urusitanum. 


Onitshaénsem, noviter erecta archidioecesi, Carolum Heerey, iam 
Episcopum Balanensem. 


Soteropolitanum, Raphaélem Calabria, Coadiutorem cum iure suc- 
cessionis Exc. P. D. Cornelii Sebastiani Cuccarollo, Archiepiscopi Hy- 
druntini. 


Cincinnatensem, Carolum Iosephum Alter, iam Episcopum Toleta- 
num in America. 


Coadiutorem cum iwre successionis Exc. P. D. Ioannis Fiorentini, 
Archiepiscopi Catacensis, et Archiepiscopum-Episcopum Squillacensem 
Armandum Fares. 


Aquilanum, Constantinum Stella, iam Episcopum Nucerinum et Ta- 
dinensem. 


Bogotensem in Columbia, Chrysantum Luque, iam Episcopum Tun- 
quensem. 


Dacchensem, dioecesi in archidioecesim evecta, Laurentium Graner, 
iam Episcopum eiusdem dioecesis. 


Karachiensem, diocesesi in archidioecesim evecta, Iacobum Corne- 
lium van Milteuburg, iam Episcopum eiusdem dioecesis. 


Chalcedonensem et Praelatum Nullius 8S. Luciae, Guidonem Tonetti, 
Coadiutorem cum iure successionis Exc. P. D. Angeli Paino, Archiepi- 
scopi Messanensis et Archimandritae Ssmi Salvatoris. 


Cyrrhensem, Silvestrum Patricium Mulligan, iam Archiepiscopum 
Delhiensem et Simlensem. 

Curitibensem, Emmanuelem da Silveira d’Elboux, iam Episcopum 
Rivi Nigri. 

Rheginensem et Episcopum Bovensem, dioecesibus unitis in perso- 
nam, Ioannem Ferro. 


Phasianum, Franciscum Xaverium Jantzen, iam Archiepiscopum 
Ciomchimensem. 


Sugdaeum, Thomam Roberts, iam Archiepiscopum Bombayensem. 


Bombayensem, Valerianum Gracias, iam Episcopum Thennesiensem. 


EPISCOPOS : 


Carrhenum, Emmanuelem Marengo, Auxiliarem Exc. P. D. Nicolai 
Fasolino, Archiepiscopi Sanctae Fidei in Argentina. 

Cabasitanum, Patricium Lyons, iam Episcopum Christopolitanum, 
Auxiliarem Emi P. D. Normanni Thomae §S. R. E. Cardinalis Gilroy, 
Archiepiscopi Sidneyensis. 

Aegeaensem, Michaélem Bernard, Vicarium Apostolicum Kona- 
kriensem. 

Saccaeotenum, Dominicum Hoan van Doang, Vicarium Apostolicum 
de Bacninh. 

Siguitanum, Petrum Kelleter, Vicarium Apostolicum Bethlehemen- 
sem. 


Stectorenum, Audenum Mc Cann, Vicarium Apostolicum de Cape 
Town, 


Thebanum in Phtiotide, Franciscum Santos Santiago, primum Vi- 
carium Apostolicum Sancti Georgii. 

Saginavensem, Stephanum Woznicki, iam Episcopum Peltenum. 

Lyrbitanum, Alexandrum Mariam Zaleski, Auxiliarem Emi P. D. 
Eduardi 8. R. E. Cardinalis Mooney, Archiepiscopi Detroitensis. 

Busiritanum, loannem von Rudloff, Auxiliarem Exc. P. D. Gulielmi 
Berning, Archiepiscopi-Episcopi Osnabrugensis. 

Lampsacenum. Davidem Franciscum Cunningham, Auxiliarem Exc. 
P. D. Gualtieri Andreae Foery, Episcopi Syracusensis. 

Theodosiopolitanum, Dominicum Della Vedova, iam Episcopum Ti- 
burtinum. 

Euroeensem in Epiro, Polycarpum da Costa Vaz, Auxiliarem Exc. 
P. D. Augustini de Iesus y Souza, Episcopi Portugallensis. 

Christopolitanum, Eduardum Michaélem Joyce. 

Accraénsem, noviter erecta dioecesi, Adulphum Noser, iam Episco- 
pum Capitoliensem. 

Bueaénsem, noviter erecta dioecesi, Petrum Rogan, iam Episcopum 
Acmoniensem. 

Calabarensem, noviter erecta dioecesi, Iacobum Moynagh, iam Epi- 
scopum Lambaesitanum. 

Kumasiensem, noviter erecta dioecesi, Hubertum Iosephum Paulis- 
sen, iam Episcopum Pomariensem. 

Ketaénsem, noviter erecta dioecesi, Iosephum Gerardum Holland, 
iam Episcopum Ammaedarensem. 

Liberae Urbis et Boénsem, noviter erecta dioecesi, Ambrosium Kelly, 
iam Episcopum Altavensem. 


Ondoénsem, noviter erecta dioecesi, Franciscum Hughes, iam Epi- 
scopum Neptensem. 


Owerriensem, noviter erecta dioecesi, Iosephum Brendanum Whelan, 
iam Episcopum Tidditanum. 

Tamalensem, noviter erecta dioecesi, Gerardum Bertrand, iam Epi- 
scopum Abitinensem. 


Urbis Beninensis, noviter erecta dioecesi, Patricium Iosephum Kelly, 
iam Episcopum Thignicensem. 


Homtomensem, noviter erecta dioecesi, Franciscum Han. 


Synaitanum, Iosephum Mariam Trinh-nhu Khué, Vicarium Aposto- 
licum Hanoiensem. 


Belensem, Bernandum Arango Henao, primum Vicarium Apostoli- 
cum Barrancabermeiensem. 

Acarassensem, Constantinum Jurgens, iam Episcopum Tuguegaraoa- 
num. 

Ragusiensem, dioecesi noviter erecta et aeque principaliter unita ar- 
chidioecesi Syracusanae, Hectorem Baranzini, Archiepiscopum Syra- 
cusanum. 

Caesariensem in Mauretania, Franciscum Pennisi, Auxiliarem Exc. 
P. D. Hectoris Baranzini, Archiepiscopi Syracusani et Episcopi Ragu- 
siensis. 

Carthaginensem in Hispania, Raymundum Sanahuja Marcé, iam Epi- 
scopum Segobricensem. 


Victoriensem, Iosephum Mariam Bueno y Monreal, iam Episcopum 
Iacensem. 

Flaviobrigensem, noviter erecta dioecesi, Casimirum Morcillo Gonzé- 
les, iam Episcopum Agathopolitanum. 

S: Sebastiani in Hispania, noviter erecta dioecesi, Iacobum Font y 
Andreu, iam Episcopum Zamorensem. 


Albasitensem, noviter erecta dioecesi, Arthurum Tabera Araoz, iam 
Episcopum Barbastrensem. 


Tiburtinum, Aloysium Faveri. 

Elusanum, Aemilium De Smedt, Auxiliarem Emi P. D. Iosephi Er- 
nesti S. R. E. Cardinalis Van Roey, Archiepiscopi Mechlinensis. 


Dobderitanum, Antonium Plaza, Auxiliarem Exc. P. D. Caesaris An- 
tonii Caneva, Episcopi Azulensis. 


Zelitenum, Iosephum Mariam Garcia Lahiguera, Auxiliarem Exc. 
P. D. Leopoldi Eijo y Garay, Episcopi Matritensis. 


Capitoliensem, Marcum Alaupovié. 

Hierocaesariensem, Timotheum Fedliminum O’Shea, primum Vica- 
rium Apostolicum Livingstonensem. 

Andegavensem, Henricum Chappoulie. 

Fomsiamensem, Antonium Chow Wei-tao. 


Balburensem, Gulielmum Schoemaker, Vicarium Apostolicum Puruo- 
kertensem. 


Caralliensem, Cornelium Bronsveld, Vicarium Apostolicum Tabo- 
rensem. 


Cremnensem, Gustavum Iosephum Bouve, Vicarium Apostolicum de 
Katanga Septemtrionali. 


Tremithusium, Gerardum Norbertum van Velsen, Vicarium Aposto- 
licum de Kroonstad. 


Hadrianiensem, Ferdinandum Guercilena, primum Vicarium Apo- 
stolicum de Keng-Tung. 

Asponitanum, Vincentium Reyes, Auxiliarem Exc. P. D. Gabrielis 
Reyes, Archiepiscopi Manilensis. 

Camulianensem, Petrum Dudziec, Auxiliarem Exc. P. D. Thaddaei 
Pauli Zakrzewski, Episcopi Plocensis. 

Vallequidonensem, Mauritium Rousseau, iam Episcopum Mimaten- 
sem. 

Ateniensem, Patricium Iosephum Mc Cormick, Auxiliarem Exc. 
P. D. Patricii Aloysii O’Boyle, Archiepiscopi Vashingtonensis. 

Sestensem, Antonium Campello, Auxiliarem Exc. P. D. Francisci 
de Aquino Correa, Archiepiscopi Cuiabensis. 


Eluzanum, Raimundum de Castro y Silva, Auxiliarem Exc. P. D. Se- 
verini Vieira de Melo, Episcopi Teresiani. wat: 


Pimliamensem, noviter erecta dioecesi, Ignatium Gregorium Larra- 
aga. 

Abitinensem, Thomam Fernando, Coadiutorem cum iure successio- 
nis Exc. P. D. Tiburtii Roche, Episcopi Tuticorensis. 


Acmoniensem, Victorem Mariam Petrum Keuppens, Vicarium Apo- 
stolicum Luluaénsem. 


Arbensem, Paulum Leonem Hagarty, Vicariam Apostolicum de Baha- 
mas. 


Neptensem, Aloysium Haene, primum Vicarium Apostolicum Arcis 
Victoriae. 


Berissenum, Hermannum Tillemans, primum Vicarium Apostolicnm 
Meraukensem. 


Mazariensem, retento titulo archiepiscopali ad personam, Ioachimum 
Di Leo, iam Archiepiscopum Lancianensem et Episcopum Ortonensem. 
Iltiensem, Franciscum Mariam Franco, iam Episcopum Cremensem. 


Albensem, Henricum Mac Kenzie, Auxiliarem Exc. P. D. Richardi 
Iacobi Cushing, Archiepiscopi Bostoniensis. 


Sciamhaevensem, Ignatium Kung Pinmei, iam Episcopum Suceuven- 
sem. 


Baricensem, Gulielmum Verwoort, primum Vicarium Apostolicum 
de Pileomayo. 


Antaeopolitanum, Silvium Aloysium Haro, Auxiliarem Exc. P. D. Io- 
sephi Felicis Heredia Zurita, Episcopi Guayaquilensis. 

Toletanum in America, Georgium Ioannem Rehring, iam Episcopum 
Lundensem. 


Assavensem, Ioannem Alfridum Guyomar, iam Episcopum Jaffnen- 
sem. 


Bakeriensem, Franciscum Petrum Leipzig. 


Acalissensem, Thomam Franciscum Markham, Auxiliarem Exe. 
P. D. Richardi Iacobi Cushing, Archiepiscopi Bostoniensis. 


Hadrianopolitanum in Pisidia, Leonem Aloysium Pursley, Auxilia- 
rem Exc. P. D. Ioannis Francisci Noll, Episcopi Wayne Castrensis. 


Kilmorensem, Augustinum Quinn. 
Elphinensem, Vincentium Hanly. . 


Sancti Caroli Ancudiae, Augustum Osvaldum Salinas Fuenzalida, 
iam Episcopum Nysiriensem. 

Ammaedarensem, Theophilum Iacobum Abrahamum Kalapurakal, 
iam Episcopum Tiruvallensem. 


Tiruvallensem, Severios Iosephum Valakuzhyil, iam Episcopum In- 
gelinum. 

Changanacherensem, Matthaeum Kuvatt. 

Palaiensem, noviter erecta dioecesi, Emmanuelem Sebastianum Va- 
yalil. 

Arcenum, Abdullah Nuyaim, Auxiliarem Exc. P. D. Eliae Richa, 
Episcopi Heliopolitani Maronitarum. 

Tarsensem Maronitarum, Antonium Khoreiche, Auxiliarem Exc. 
P. D. Augustini Bostani, Episcopi Sidoniensis Maronitarum. 

Cremensem, Iosephum Piazzi. 

Bassianensem, Albertum Martin, Coadiutorem cum iure successionis 
Exc. P. D. Albini Lafortune, Episcopi Nicoletani, cui iam successit. 

Nisyriensem, Elisaeum Mendes, Auxiliarem Exc. P. D. Antonii de 
Almeida Lustosa, Archiepiscopi Fortalexiensis. 

Bullensem, Merlinum Iosephum Guilfoyle, Auxiliarem Exc. P. D. 
Ioannis Iosephi Mitty, Archiepiscopi S. Francisci in California. 


Altavensem, Iosephum Varani, Coadiutorem cum iure successionis 
Exc. P. D. Antonii Augusti de Assis, Episcopi Iaboticaballensis. 


Drivastensem et Praelatum Nullius Santaremensem, Florianum Loe- 
wenau. 


Lambaesitanum, Vincentium Mariam Iacono, <Auxiliarem Exc. 
P. D. Ioannis Baptistae Peruzzo, Episcopi Agrigentini. 

Ragusinum, Paulum Butorac. 

Jacensem, Angelum Hidalgo Ibaiiez. 

Mindoniensem, Marianum Vega Mestre. 

-Foroliviensem, Paulum Babini, iam Episcopum Comaclensem. 


Silensem, Cornelium Lucey, Coadiutorem cum iure successionis Exc. 
P. D. Danielis Cohalan, Episcopi Corcagiensis. 

Sasimensem, Gulielmum Cleven, Auxiliarem Emi P. D. Iosephi 
S. R. E. Cardinalis Frings, Archiepiscopi Coloniensis. ; 

Tunquensem, Angelum Mariam Ocampo Berrio, iam Episcopum Suc- 
cursensem et Sancti Aegidii. 


Gurzensem, Albinum Morera, iam Episcopum Ampuriensem et Tem- 
plensem. 

III — POSTULATIO PALLIORUM 


Tum personaliter sacrum Pallium postulavit Archiepiscopus Aqui- 
lanus. 


Per Procuratores autem facta est postulatio Palliorum ab Ecclesiis 
metropolitanis: Marianopolitana, Lagosiensi (noviter erecta), Litoris 
Capitis (noviter erecta), Onitshaénsi (noviter erecta), Cincinnatensi, 
Bogotensi in Columbia, Dacchensi (noviter erecta), Karachiensi (novi- 
ter erecta), Curitibensi, Rheginensi, Bombayensi: item ab episcopali 
(ex privilegio ad personam) Constantiensi (per successionem). 


LITTERAE APOSTOLICAE 


I 


BHATA MARIA VIRGO IMMACULATA TOTIUS RALEIGHIBNSIS DIOECDSIS PATRONA 
CABLESTIS PRAECIPUA RENUNTIATUR. 


PIUS PP. 


Ad perpetuam rei memoriam. — Fidei pristinae, quam exsules Euro- 
paei, Britanni, Hiberni ac postea Galli, saeculis decimo septimo et de- 
cimo octavo servaturam secum tulerunt, quanta in Foederatis Septen- 
trionalis Americac Civitatibus adhuc extent monumenta, minime Nos 
latet. Quae inter, coruscantis sideris instar, micat impensa erga Bea- 
tam Mariam Virginem Immaculatam fidelium pietas, quae inter tempo- 
rum ac rerum difficultates constans firmaque permansit, immo et incre- 
mentum adeo accepit, ut Foederatae ipsae Civitates sub Illius tutela po- 
sitae omnes fuerint. In dioecesi quoque Raleighiensi, prout Nobis inno- 
tuit, Deiparae Intaminatae Virginis, Episcoporum et sacerdotum ope, 
non minor floret cultus. Etenim in eadem dioecesi plurimae eidem Ma- 
riali mysterio dicatae sunt Ecclesiae; uterque autem clerus Immacu- 
latae, tamquam Reginae et Patronae, se devotissime vovit; monialium 
insuper quam plurimae Religiosae Familiae ad excolendam imitandam- 
que Mariam Virginem sine labe conceptam pueros puellasque incitant 
optimeque instituunt. Neque denique silentio praetereundum est Dei- 
param Immaculatam, in Carolinae Septentrionalis praesertim dicione, 
contra novatores et Ecclesiae Catholicae inimicos tamquam « castrorum 
aciem ordinatam » iure meritoque haberi. Quibus omnibus mature per- 
pensis, Venerabilis Frater Vincentius Stanislaus Waters, Raleighiensis 

Episcopus, nomine proprio nec non Vicarii Generalis, Canonicorum, 
utriusque cleri universique populi, enixas Nobis adhibuit preces ut 
Beatam Virginem Mariam sine labe originali conceptam totius memo- 
ratae dioecesis Patronam caelestem benigne declarare dignaremur. Nos 
autem, quo ferventior Raleighiensium fidelium sit Marialis pietas at- 
que luculentius paternae erga eos dilectionis Nostrae testimonium, huius- 
modi preces excipiendas perlibenter censuimus. Audito igitur Venerabili 
Fratre Nostro Carolo Sanctae Romanae Ecclesiae Cardinali Salotti, Epi- 
scopo Praenestino et Sacrae Rituum Congregationis Praefecto, certa 
scientia ac matura deliberatione Nostra deque Apostolicae Nostrae po- 
testatis plenitudine, praesentium Litterarum vi perpetuumque in modum, 
totius Raleighiensis dioeceseos caelestem apud Deum praecipuam Patro- 
nam Beatissimam Virginem Mariam Immaculatam declaramus, renuntia- 
mus et constituimus, omnibus et singulis honoribus et privilegiis litur- 
gicis adiectis quae praecipuis Patronis locorum et personarum rite com- 
petunt. Contrariis quibuslibet minime obstantibus. Haec edicimus, sta- 
tuimus, decernentes praesentes Litteras firmas, validas atque efficaces 
iugiter exstare ac permanere ; suosque plenos atque integros effectus sor- 
tiri et obtinere ; illisque ad quos spectant seu spectare poterunt, nunc et 
in posterum, plenissime suffragari; sicque rite iudicandum esse ac defi- 
niendum ; irritumque ex nunc et inane fieri, si quidquam secus super his, 
a@ quovis, auctoritate qualibet, scienter sive ignoranter attentari conti- 
gerit. 

Datum Romae, apud Sanctum Petrum, sub anulo Piscatoris, die 1x 
mensis Novembris, anno MCMXXXXV, Pontificatus Nostri septimo. 


De speciali Sanctissimi mandato 
Pro Domino Cardinali a Secretis Status 


Io. Bapt. MONTINI 
Subst. Secr. St. 
Ir 
CATHEDRALE TEMPLUM SEGUNTINAE CIVITATIS AC DIOECESIS HONORIBUS BASI- 
LICAB MINORIS INSIGNITUR. 


PIUS PP. XII 


Ad perpetuam rei memoriam. — Sacras et praeclaras Aedes, quae 
sive antiquitate, sive amplitudine et artis operibus, sive potissimum fide- 
lium religione ac celebritate in primis commendentur, ex more institu- 


_ 
i 
| 
H 
4 
| 
| 
| 
4 
i 
| 
| 
| 
+ 
, 


Acta Pit Pp. XII 877 


toque Romanorum Pontificum perhonorificis titulis eximiisque privile- 
giis propensa voluntate cohonestare soliti sumus. Suffragium igitur ac 
preces Venerabilis Fratris Aloysii Alonso Munoyerro, Seguntini Epi- 
scopi, peramanter excepimus quibus Nobis commendavit enixe amplis- 
simi Ecclesiae Cathedralis Canonicorum Collegii vota suppliciter Nobis 
exhibita, ut idem Cathedrale Templum Seguntinae Civitatis et Dioece- 
seos, Beatae Mariae Virgini caelo receptae dicatum et « de Mayor » vul- 
go nuncupatum, Basilicae Minoris titulo exornare dignaremur. Ad quod 
concedendum privilegium facile eiusdem Aedis laudibus adducimur, ut- 
pote quae, post luctuosissimam Christiani nominis in Hispania pertur- 
bationem ex publico voto et aere collaticio splendide exaedificata, vetusto 
illo Templo successerit, quod iam inde a saeculo sexto Seguntinorum 
‘athedram custodivit Episcoporum, e quibus multi operibus moribns- 
que claruerunt. Summa praeterea veneratione Christianus populus Dei-. 
param Virginem in Caelum Assumptam in ipso maximo Templo colit et 
honorat, eiusdemque clerus divinis muneribus caeterisque ofliciis assi- 
duam sollicitamque operam navat. Tanta Optimatum, utriusque cleri 
ac civium pietas potissimum patefacta est, cum, eodem praeeunte Epi- 
scopo atque Hispanicae Nationis Supremo Moderatore adsistente, nova 
eademiyue pulcherrima sacra Aedes princeps sollemniter {nit consecrata. 
Quae cum ita sint, omnes quos supra diximus, Antistitem et Canonicos, 
Proceres atque cives peculiari benevolentia complectentes, ad foven- 
dam magisque in dies augendam erga Beatam Virginem Mariam caelo 
receptam fidelium pietatem, huiusmodi votis, precibusque annuere per- 
libenter statuimus. Audito quoque Venerabili Fratre Nostro Clemente 
Sanctae Romanae Ecclesiae Cardinali Micara, Episcopo Veliterno, Sa- 
crae Rituum Congregationis Praefecto, certa scientia ac matura deli- 
beratione Nostra, deque Apostolicae Nostrae potestatis plenitudine, 
praesentium Litterarum vi perpetuumque in modum, Ecclesiam Cathe- 
dralem Seguntinae Civitatis ac Dioecesis, in Hispania, ad dignitatem 
et honorem Basilicae Minoris evehimus cum omnibus privilegiis atque 
iuribys quae eidem titulo rite conveniunt. Contrariis quibuslibet mini- 
me obstantibus. Huec edicimus, statuimus, decernentes praesentes Lit- 
teras firmas, validas atque efficaces iugiter exstare ac permanere; suos- 
que plenos atque integros effectus sortiri et obtinere; illisque ad quos 
spectant, seu spectare poterunt, nunc et in posterum, plenissime suffra- 
gari; sicque rite iudicandum esse ac definiendum, irritumque ex nunc 

et inane fieri, si quidquam secus super his, a quovis, auctoritate quali- 
bet, scienter sive ignoranter attentari contigerit. 

Datum Romae, apud Sanctum Petrum, sub anulo Piscatoris, die xxx 
mensis Maii, anno MCMXXXxxviII, Pontificatus Nostri decimo. 


De speciali Sanctissimi mandato 
Pro Domino Cardinali a Secretis Status 


Io. Bapt. MONTINI 
Subst. Seer. St. 


ITI 


IN STATU ( PAKISTAN )) DELBGATIO APOSTOLICA ERIGITUR, ( DE KARACHI )) 
APPELLANDA. 
PIUS PP. XII 


Ad perpetuam rei memoriam. — Arcano Dei consilio ad totius Ec- 
clesiae gubernacula tractanda asciti, nihil antiquius habemus quam ut 
Christifidelium, ubicumque sub Salvatoris Nostri signis militent, spi- 
rituali commodo pro re nata consulamus. Cum igitur in latissimis In- 
diarum Orientalium finibus nova civitas, cui nomen, « Pakistan », non 
ita pridem sui iuris facta esset, ab Indiana Republica plane seiuncta, 
propriae Delegationis Apostolicae constitutionem magno usui fore intel- 
leximus filiis Nostris, vitam ea in regione transigentibus. Ita sane hi, 
sive sint sacrorum antistites sive administri, in fide propaganda impi- 
gri versantes, sive Christifideles, habebunt quod de praecipuae volunta- 
tis Nostrae testificatione gaudeant, fietque ut iidem plus valeant ad san- 
ctae Religionis munera exsequenda. Quapropter, audito Dilecto Filio 
Nostro Petro Sanctae Romanae Ecclesiae Presbytero Cardinali Fumasoni 
Biondi, Sacrae de Propaganda Fide Congregationis Praefecto, eiusdem 
Congregationis sententiam ratam firmamque habentes, hisce Litteris Apo- 
stolicis atque Nostra auctoritate Delegationem Apostolicam in Statu 
« Pakistan » qui nuncupatur, occidentalem et orientalem plagam com- 
plectente et Sacrae illi Congregationi in spiritualibus subiecto, nomine 
« de Karachi » appellandam, erigimus atque erectam declaramus. Supra 
recensitae Delegationi Apostolicae omnia et singula deferimus iura, pri- 
vilegia atque officia, quae huiusmodi Delegationum iure communi pro- 
pria sunt. Haec statuimus, decernentes has Litteras firmas, validas 
atque efficaces iugiter exstare ac permanere ; suosque plenos atque inte- 
gros effectus sortiri et obtinere; ipsique Delegationi Apostolicae per 

Nos in Statu « Pakistan » constitutae nunc et in posterum plenissime 
suffragari; sicque rite iudicandum esse ac definiendum; irritumque ex 
nunc et inane fieri, si quidquam secus, super his, a quovis, auctoritate 
qualibet, scienter sive ignoranter attentari contigerit. 

Datum ex Arce Gandulphi, sub anulo Piscatoris, die xvi1 mensis 
Iulii, anno MCML, Pontificatus Nostri duodecimo. 


De speciali mandato Sanctissimi 
Pro Domino Cardinali a publicis Ecclesiae negotiis 


GILpo BRUGNOLA 
Officium regens 
Pontificiis Diplomatibus expediendis. 


IV 


VENERABILIS DEI FAMULA MARGARITA BOURGEOYS, VIRGO, CONGREGATIONIS 
SORORUM A NOSTRA DOMINA FUNDATRIX, BEATA RENUNTIATUR. 


PIUS PP. XII 


Ad perpetuam rei memoriam. — Quoniam, ut ait Sanctus I[oan- 
nes Chrysostomus, «cura fratrum summa vitae christianae est », eos, 
qui hac laude nomen suum perquam ornaverunt, Ecclesia praecipuo 
honore non immerito consuevit celebrare. Hoc quippe studio anima- 
rum Margarita Bourgeoys, Galliae flos, Canadensis regionis lumen, 
ita commendatur ut quae maxime. Ab hac igitur ducant similitudi- 
nem, huius vivendi rationem mente et cogitatione comprehendant, qui 
Christi vestigiis volunt insistere, quando tot animabus afferuntur de- 
trimenta totque eis discrimina impendent. Trecis in amoena Galliae 
urbe Abraham Bourgeoys, cerarius, et Gulielma Garnier, novem fi- 
liorum probissimi parentes, Margaritam die decima septima mensis 
Aprilis, anno millesimo sexcentesimo vicesimo, sibi, eodemque die ba- 
ptismate lustratam, Deo pepererunt. Infantula, cum esset animi arden- 
tioris, parentum tamen disciplina ita conformabat mores, ut magnam 
faceret sui exspectationem. Anno millesimo sexcentesimo trigesimo Eu- 
charistiae et Confirmationis sumpsit Sacramenta indeque ad veram glo- 
riam virtutis via grassabatur. Iam tum, quae esset futura, significavit, 
cum haberet in deliciis aequales domum accire atque concordi volun- 
tate una in piis honestisque exercitationibus versari. In ipso autem flore 
virentis aetatis matrem amisit, ita ut, in eius quasi locum vocata, so- 

roris ac fratrum curam suscipere cogeretur. Cum autem prima die do- 
minica mensis Octobris, Beatae Mariae Virgini a Rosario sacra, anno 
millesimo sexcentesimo quadragesimo, sollemnis Trecis duceretur 
pompa, animus eius signo Almae Deiparae contactus est atque percul- 
sus, id quod « conversionem suam ») postea solebat appellare; profecto, 
quae fuerat paulum levicula et interdum timidior, demissas coepit ve- 
stes induere, saeculi aspernari oblectamenta solique Deo penitus inhae- 
rere. Itaque nomen dedit « Congregationi externae a Nostra Domina », 
quod sodalicium a Canonissis Regularibus Sancti Augustini eo consi- 
lio erat institutum, ut puellae diebus dominicis ac festis ad pia exercitia 
simul incumberent atque rudioribus traderent christianae doctrinae ele- 
menta. Huic Congregationi praefecta atque optimo sacerdote Jendret 
magistro usa, multum profecit in semitis Dei, adeo ut anno millesimo 
sexcentesimo quadragesimo tertio e moderatoris permissione pauper- 
tatis atque castitatis vota nuncuparit. In monasterium Ordinis Carme- 
litani ascribi cupiens, id tamen non est assecuta virgo, quam Deus no- 
luit in sacro delitescere recessu, sed in solem constituit procedere at- 
que e patriae exire finibus tamquam actuosam fratrum administram ac 
divinae nuntiam veritatis. Moderatore ad hoc ipsum confirmante, cum 
duabus sociis quandam inchoavit communem vitam, re tamen infeliciter 
tentata, domum repetiit, quae mox ob patris mortem gravi luctu est 
afflicta. Sed ita Deus providentissimus viam pandit, qua Famula Dei 
excurreret, ut creditam sibi caperet provinciam. Egregius vir Paulus 
Chomedy de Maisonneuve, animo forti insignis atque pio, cui praeerat, 
Canadensis oppidi Marianopolis, tum temporis Gallicae dicioni subiecti, 
volens rationibus consulere — Iroquenses enim undique infensissime ur- 
gebant — in patriam est reversus, ut delectum haberet militum et ma- 
gistram exquireret, quae colonorum filios ad humanitatem informaret. 
Margarita, postquam viros probos prudentesque adhibuit in consilium, 
huiuscemodi munus offerenti annuit et mense Februario anni millesimi 
sexcentesimi quinquagesimi tertii, sicut Dominus iusserat Apostolos, 
nihil ferens in via, « neque peram neque panem neque pecuniam » (cfr. 
Iuc., IX, 3), Trecis est profecta. Verumtamen necessarii aliique nihil 
non sunt moliti, ut Ancillam Dei ab incepto dehortarentur ; a qua, cum 
haereret quid faceret, superno lumine splendescente, tandem omnis 
diffugit dubitatio. Itaque post laboriosissimam navigationem, in qua 
peste affectis affuerat tamquam mater indefatigata, ad Canadensem appu- 
lit regionem, quae futura erat quasi theatrum pietatis eius ac virtutis. 
Hoc memorandum crucem in summo monte ibi positam, sed aborige- 
num feritate eversam, eius hortatu denuo esse constitutam, velut ra- 

dians signum veritatis in loco tenebris obnubilo. Mirum quot pro prae- 
senti studio salutis alienae Famula Dei opera sit aggressa, quot exsu- 
daverit labores: Marianopoli alibique colonis ac militibus spirituale af- 
ferebat levamentum eosque provocabat ad vitam frugi et christiana ser- 


 yanda instituta, ludos aperuit, fidei cultusque dilatandi studiosa, pro 


colonorum atque indigenarum subole, hospitia atque artium domicilia 
pro puellis, nosocomium accepit administrandum. Ecclesiam, Beatae 
Mariae Virgini in Caelum assumptae sacram, excitavit, qua in re per- 
multas passa est difficultates; quin suis manibus operari non dubitavit, 
ut coepta maturaret. Congregationem Sororum a Nostra Domina in ea- 
dem Canadensi regione condidit, quam multos annos maximo cum consi- 
lio rexit et regulis sancte temperavit. Haec quidem sodalitas, quae pri- 
mum ac potissimum habuit puellas recte institnere et ad christianae vi- 
tae praecepta formare, Serva Dei annitente, in magnam proceramque 
excrevit arborem eamque frugibus onustam. Quam religiosam familiam 
ut confirmaret augeretque, Margarita, pluries, pelago se credens, in Gal- 
liam est reversa, sed ex ipsis quoque indigenis virgines delegit, quae tam 
probatum vitae genus amplecterentur. Quemadmodum autem auro adhi- 
beri solet ignis, ut eius bonitas probetur, sic innumerabilibus exercita 
est sollicitudinibus atque malis conflictata: sed, Deo confisa, qui num- 
quam defuit temporibus ipsius, egestatem, eversionem operum, labores 
itinerum, angustias animi modice tulit atque verecunde. Demissum gerens 
animum, adeo ut summum Congregationis munus saepius detrectaret, vir- 
gineum decus usque retinens, prudentia illustris, caritate inflammata, 
multa in piis precibus ad Deum Almamque Deiparam admovendis, di- 
vino instinctu interdum concitata, tota fuit in curanda salute ani- 
marum. Deposita tandem sarcina moderationis, Famula Dei, obtutum 
iam in Deo intentius figens, ad mortem animum composuit, quam su- 
premo caritatis officio decoravit. Cum enim sodalis, gravi vexata ae- 
gritudine, in maximum adduceretur discrimen, suam ipsius vitam 
Deo obtulit, ut illius servaretur; re quidem vera, Sorore ad sanita- 
tem reversa, Margarita, brevi morbo absumpta, inter filias collacri- 
mantes, die duodecima mensis Ianuarii, anno millesimo septingentesimo, 
postquam Ecclesiae Sacramentis est refecta, placide spiritum effudit, 
in caelesti aula coruscatura tamquam « pretiosa margarita ». Matri de- 
sideratissimae parentatum est, magna vi hominum, humilium ac proce- 
rum, adstante, qui eius sanctitudinem una praedicabant voce. Exanime 
corpus in paroeciali Ecclesia conditum est, cor autem, arte medicatum 
atque in plumbea theca inclusum, in oratorio Sororum a Nostra Do- 
mina fuit asservatum, quasi pignus eius quae « numquam excidit » ca- 

ritatis (I Cor., XIII, 8). Percrebrescente autem eius fama virtutum, quam 
Deus prodigiis quoque visus est comprobare, Causa de Margarita Bour- 
geoys Beatorum agminibus annumeranda coepta est agitari; qua qui- 
dem, post processus ordinarios, penes Sacram Rituum Congregationem 
adornata, Introductionis Commissio a fel. mem. Leone Pp. XIII, De- 
cessore Nostro, die decima Decembris, anno millesimo octingentesimo 
septuagesimo octavo, obsignata est. Apostolicis deinde Inquisitionibus 
iuxta memorati fori instituta perfectis, de Famulae Dei virtutibus sive 
theologalibus sive cardinalibus inita est disceptatio, quas, omnibus re- 
bus expensis seduloque perspectis, Venerabilis Dei Servus Pius Pp. X, 
item Decessor Noster, decreto die undevicesima mensis Iunii, anno mil- 
lesimo nongentesimo decimo expedito, heroicum attigisse fastigium 
edixit. Cum deinde quaereretur de miraculis, quae, Serva Dei Marga- 
rita Bourgeoys intercedente, a Deo ferebantur patrata, Nos, postquam 
actores exemimus e duobus afferendis, de duobus aliis, diligenter ex- 
quisitis atque pertractatis, lato decreto die tertia Septembris, anno 
millesimo nongentesimo quinquagesimo, pronuntiavimus constare. Hoc 
tantum superfuit excutiendum, utrum Famula Dei inter Caelites tuto 
foret recensenda, quod rite est peractum; omnes enim sive Cardinales 
Sacris tuendis Ritibus praepositi, sive Praelati Officiales Patresque 
Consultores id ipsum cunctis sententiis affirmarunt. Nos autem, his ex- 
ceptis suffragiis, Deum vehementius sumus adprecati, ut ad tam gra- 
vem sententiam ferendam supernum adiumentum Nobis obveniret. Ita- 
que, die quinta mensis Octobris, eodem hoc vertente anno, postquam 
Divina Hostia litavimus, accitis Venerabili Fratre Nostro Clemente 
Sanctae Romanae Ecclesiae Cardinali Micara, Episcopo Veliterno ac 
Sacrae Rituum Congregationis Praefecto, atque Dilecto Filio Nostro 
Alexandro Sanctae Romanae Ecclesiae Presbytero Cardinali Verde, 
Causae Ponente seu Relatore, necnon Venerabili Fratre Alfonso Ca- 
rinci, Seleuciensi in Isauria titulo Archiepiscopo ac Supremi Consilii 
Sacris Ritibus praepositi Viro a secretis, et dilecto filio Salvatore Na- 
tucci, Fidei Promotore Generali, ad Venerabilis Servae Dei Margaritae 
Bourgeoys Beatificationem tuto procedi posse declaravimus. Quae cum 
ita sint, Nos, Sororum a Nostra Domina atque Catholicorum Canaden- 
sium vota explentes, harum Litterarum vi atque Apostolica auctoritate 
Nostra, facultatem facimus ut Venerabilis Dei Famula Margarita Bour- 
geoys Beatae nomine in posterum nuncupetur, eiusque corpus ac lipsana, 
seu reliquiae, non tamen in sollemnibus supplicationibus deferenda, pu- 
blicae Christifidelium venerationi proponantur, atque etiam ut eiusdem 
Beatae Imagines radiis decorentur. Praeterea eadem Nostra auctori- 

tate concedimus ut de illa quotannis recitetur Officium de Communi Vir- 


‘ginum cum lectionibus propriis per Nos approbatis, et Missa de eodem 


Communi cum Orationibus propriis approbatis celebretur, iuxta Mis- 
salis et Breviarii Romani rubricas. Huiusmodi vero Officii recitationem 
Missaeque celebrationem fieri dumtaxat largimur in dioecesibus Tre- 
censi, cuius intra fines Beata ipsa orta est, et Marianopolitana, in qua 
supremum diem obiit; itemque in templis et sacellis ubique terrarum 
sitis, quibus Congregatio Sororum a Nostra Domina utitur, ab omnibus 
Christifidelibus, qui Horas canonicas recitare teneantur, et, quod ad 
Missas attinet, a Sacerdotibus omnibus ad templa seu sacella, in quibus 
Beatae eiusdem festum agatur, convenientibus. Denique largimur ut 
sollemnia Beatificationis Venerabilis Margaritae Bourgeoys, servatis 
servandis, supradictis in templis seu sacellis celebrentur, diebus legiti- 
ma auctoritate designandis, intra annum postquam sollemnia eadem in 
Sacrosancta Patriarchali Basilica Vaticana fuerint peracta. Non ob- 
stantibus Constitutionibus et Ordinationibus Apostolicis ac Decretis 
de non cultu editis, ceterisque quibuslibet contrariis. Volumus autem, 
ut harum Litterarum exemplis, etiam impressis, dummodo manu Se- 
cretarii Sacrae Rituum Congregationis subscripta sint atque eiusdem 
Congregationis ‘sigillo munita, etiam in iudicialibus disceptationibus, 
eadem prorsus fides adhibeatur, quae Nostrae voluntatis significationi, 
hisce ostensis Litteris, haberetur. 

Datum Romae, apud Sanctum Petrum, sub anulo Piscatoris, die 
XIr mensis Novembris, Dominica xxIv post Pentecosten, anno MCML, 
Pontificatus Nostri duodecimo. 


De speciali mandato Sanctissimi 
Pro Domino Cardinali a publicis Ecclesiae negotiis 


GILDO BRUGNOLA 
Officium Regens 
Pontificiis Diplomatibus expe diendis 

EPISTULAE 
I 


AD EMUM P..D. ERNESTUM TIT. S. SABINAE S. R. PRESB. CARDINALEM RUF- 
FINI, PANORMITANUM ARCHIEPISCOPUM, QUEM LEGATUM MITTIT AD CON- 
VENTUM OB STUDIA SACERDOTALIA FOVENDA AC SACERDOTIIT TIRONES IUVAN- 
DOS IN URBE ROSARII AGENDUM. 


PIUS PP. XII 


Dilecte Fili Noster, salutem et Apostolicam Benedictionem. — Ro- 
sarii, in florentissima et nobili Argentinae Reipublicae urbe, mox Con- 
ventus agetur, cuius cardo rerum erit ad sacerdotium capessendum 
studia fovere eademque opibus iuvare. Cum prolata ei consilia magni 
ducamus atque exitus eventusque eius summa Nostra sint in exspecta- 
tione, ut is magnificentior et efficentior fiat, Te, dilecte Fili Noster, eli- 
gimus et constituimus Legatum Nostrum a latere, qui eius coetibus 
praesideas atque incitamenta votaque afferas Nostra. Minime quidem 
dubitamus, quin, qua sis religionis, prudentiae, doctrinae laudibus in- 
signis, commissum a Nobis Tibi munus actuose et honorifice persolu- 
turus sis. Accommodate autem id statutum est, ut illic continuo alter 
Conventus ex universa Argentina natione Eucharistici generis et na- 
turae concelebretur. Qua ratione duo Congressus apte et provide cohae- 
reant, profecto liquet: enimvero Eucharistia et sacerdotium — hoc 
etiam in communibus ab Argentinis Episcopis datis Litteris alludeba- 
tur — ita inter sese dogmatice conectuntur, ut rescindi nequeant; at 
in actione quoque vitae huiusmodi apparet summa opportunitas, ut 
geminata fiat celebratio. Cum Eucharistica stata sollemnia ad Ro- 
sarium urbem confertas arcessent christifidelium turmas, tum Con- 
ventus sacerdotii tironum delectui fovendo qui, ut conspeximus, per- 
spicuis ordinabitur rationibus et excogitatis propositis, pretiosa, quae 
sub eucharistica luce maturescent, sparget semina. Tot respondentem 
flagrantibus votis, pro certo habemus eundem Congressum ubertatem 
fructuum praebiturum, qua olim cum Argentinis Antistitibus collaeta- 
bimur. Maxima Ecclesiae cura iam usque ab eius primordiis fuit sa- 
cerdotum agmina parare, qui doctrina et virtute praecellant. Eadem 
voluntas acris Ecclesiae Praelatos exstimulet praesertim nunc tempo- 
ris, cum spiritales fidelium necessitates, qui cum adaucti sunt numero, 
tum facile ignoratione divinarum rerum et morum socordia laborant et 

osorum Dei impulsionibus obnoxii sunt, instanter flagitant sacrorum 
administros, qui neque exigui sint neque obeundis sacratissimis mune- 
ribus impares. Cui quidem conscriptioni praeter alias difficultates haec 
praecipua obstat, quod nonnullae christianae familiae, opulentiae fa- 
scinatione illectae, Ecclesiae suos non dedunt filios, qui sacerdotii ho- 
nore et onere afficiantur. Qua re ante omnia in christianis domibus 
excitanda sunt vota, ut illinc, lectissimi flores, prodeant sacrorum ad- 
ministri, qui plebi Dei docendae et ad salutis pascua ducendae prosint 
et praesint. Deinde boni et idonei homines, praesertim magistri et ma- 
gistrae, cogitate perspiciant, an in puerorum animis germinent a Deo 
indita sacerdotii consequendi studia. 

Quod ad Nos attinet, iam exordio Pontificatus Nostri Apostolicis Lit- 
teris « Motu Proprio » die 1v Novembris anno MCMXLI datis « Pontifi- 
cium Opus sacerdotalium vocationum » instituimus, quod quidem ex 
praecipuis esse opinamur a Nobis, Christo iuvante, adhuc conditis. Gau- 
demus, quod id, numquam deflectens a normis sibi statutis, felicioribus 
usque viget incrementis, a Nobis sacris indulgentiis ornatum atque di- 
tatum. 

Causa est autem Nobis, cur vehementer laetemur, cum etiam per 
Argentinae Reipublicae fines conspiciamus laudabile tantum Opus 
aptius semper institui et altiores usque radices figere, dum triplex pro- 
positum ei praelucet: nam et de catholico sacerdotio recte mentes in- 
format, acuit in populo voluntatem sacerdotii tirones opibus iuvandi, 
precum praesidium iisdem et sacerdotibus ipsis accumulat. Qua de re, 
cum compertum probe habeamus, quantopere in Argentina Republica 
sacris iuvandis Seminariis allaboratum sit, magnam Nobis placet ve- 
ramque tribuere laudem. Attamen vox monitumque Christi Servatoris 
semper atque ubique obtinet dicentis: « Messis quidem multa, operarii 
autem pauci. Rogate ergo Dominum messis, ut mittat operarios in mes- 
sem suam )). * 

In hance profecto erigimur spem atque fiduciam fore, ut Eucharistico 
Regi a multitudine fidelium supplicia admovenda vota per pientissimas 
manus Deiparae Virginis Rosarii, in urbe ipsi dicata, mense eidemque 
sacro, Ecclesiae in Argentina splendidas sacerdotum cohortes, gloriam 
Christi, obtineant. Quo autem salutarium fructuum certior et uberior 
erescat fecunditas, id Tibi facultatis tribuimus ut, quo volueris die, 
post sacrum pontificali ritu peractum christifidelibus Apostolicam Be- 
nedictionem cum adiecta indulgentia plenaria, ad Anni Sacri normas 

lucranda, impertias. Nihil demum Nobis aliud reliquum est nisi, ut Tibi, 
dilecte Fili Noster, sollicito sacro Rosariensi Pastori, Antistitibus, ma- 
gistratibus, sacerdotibus, fidelibus statae congressioni adfuturis pera- 
manter benedicamus. 

Datum Romae apud Sanctum Petrum, die vi mensis Septembris, 
anno MCML, Pontificatus Nostri duodecimo. 


PIUS PP. XII 


II 


AD BMUM P. D. ERNESTUM TIT. S. SABINAE S. R. B. PRESB. CARDINALEM RUF- 
FINI, PANORMITANUM ARCHIEPISCOPUM, QUEM LEGATUM DELIGIT AD CON- 
VENTUM EUCHARISTICUM E TOTA ARGENTINA RDPUBLICA IN URBD ROSARIT 
HABENDUM. 

PIUS PP. XII 


Dilecte Fili Noster, salutem et Apostolicam Benedictionem. — Inter 
Apostolici muneris molimina et curas, secretus solaminis fons, perpetua 
animo Nostro inhaeret recordatio Eucharistici ex omnibus gentibus Con- 
ventus, Bono Aére, in urbe Argentinae Reipublicae capite, celebrati, cui 
praesidendi conlatus fuit Nobis honor. Studii vero, quo singulariter flam- 
mari erga adorandum altaris Sacramentum tunc Argentinos conspexi- 
mus, novus index luculentaque significatio erit eiusdem generis ex uni- 
versa eorum natione Congressio, quae mox Rosarii agetur, in urbe reli- 
gionis laude praeclara, divite opum, spe laetissima. Optatis libenter an- 
nuentes, ut frequentandis illis coetibus per virum, qui personam No- 
stram gerat, adsimus, Te, dilecte Fili Noster, Legatum Nostrum a latere 
destinamus, deligimus, statuimus, qui tum Romanae purpurae decore, 
tum exemplo et voce sacrorum illorum sollemnium augeas iubar atque 
hominum multitudini, quae illic intererit, addas ad virtutes sectandas 
incitamenta. Praeclaros piae messis proventus summis votis adprecamur 
ex illo, cui praeeris, Eucharistico Rosariensi Conventu, dum elatis ma- 
nibus supernum auxilium Servatoris nostri invocamus, ubi solidum fidu- 
ciae et spei Nostrae insidet fundamentum. Toti Argentinorum Reipubli- 
cae illinc affluant beneficia, ut ea, inter christianae civitates, sapientia, 
ex Evangelio hausta, praeniteat, at praecipue urbi Rosario et dioecesi, 
cuius ipsa sedes est princeps. Auspicali pulchro nomine decorata, sit ea 
quod vocatur et ad maiorem Dei et Deiparae Virginis laudem comparan- 
dam floreat gratia, floreat morum probitate et operum granditate, floreat 

sacerdotum manipulis, in quibus nihil desideretur, quod administris suis 
inesse percupit Ecclesia. Quorum bonorum summa ut ex supernae mise- 
ricordiae dono efficacius imploretur, id Tibi facultatis facimus, ut, quo 
volueris die, post sacrum pontificali ritu peractum, christifidelibus Apo- 
stolicam Benedictionem, cui plenaria indulgentia adnectitur, ad Anni 
Sacri normas lucranda, impertiri valeas. Tibi demum, dilecte Fili No- 
ster, sollertissimo sacro Rosariensi pastori, ceterisque Antistitibus, nec- 
non Argentino clero populoque universo, iis praesertim qui Rosarium ad 
augustum Eucharisticum mysterium excolendum se conferent, peraman- 
ter et perlibenter benedicimus. 

Datum Romae apud Sanctum Petrum, die Ix mensis Septembris 
anno MCML, Pontificatus Nostri duodecimo. 


PIUS PP. XII 

ACTA SS. CONGREGATIONUM 


SACRA CONGREGATIO CONSISTORIALIS 


DREPANENSIS er MAZARIENSIS 


DECRETUM 
DB FINIUM DIOECESIUM MUTATIONE 


Dioecesis Drepanensis quinque tantum Communia comprehendit, quo- 
rum unum ex dispersis vicis, duo autem ex longinquis insulis constant. 

Ex hoc angusto et dispertito territorio, ex impari clericorum atque sa- 
cerdotum numero, ex beneficiorum defectu ac rerum oeconomicarum ino- 
pia dioecesis iis in regimine ac disciplina difficultatibus premitur ut vel 
ipsa necessaria opera ac institutiones curari, promoveri ac perfici ne- 
qjueant. 

lamdiu igitur ab Apostolica Sede expostulatum est ut territorium 
dioecesis Drepanensis aliquantulum amplificaretur, adiectis aliquibus 
finitimae dioecesis Mazariensis oppidis, praesertim cum civitas episcopa- 
lis Drepanensis, quae provinciae eiusdem nominis est caput, diuturnas 
cum ipsis relationes habeat. 

Qua de causa cum impensiores ad Romanum Pontificem preces novis- 
sime delatae fuerint et ab iis quoque fidelibus, qui in oppidis dioecesi Ma- 
zariensi subiectis commorantur, Sshus Dominus Noster Pius Divina 
Providentia Pp. XII, bono fidelium illorum necnon dioecesis Drepanen- 
sis necessitatibus providere cupiens, de consilio Emi ac Revmi DD. Car- 
dinalis huius S. C. Consistorialis a Secretis, suppleto, quatenus opus sit, 
interesse habentium vel habere praesumentium consensu, vi praesentis 
Consistorialis Decreti, perinde valituri ac si Apostolicae sub plumbo 
Litterae expeditae forent, benigne statuit ut tria Communia, vulgo Al- 
camo, Calatafimi, Castellammare del Golfo, et pagus Borgo Fazio Com- 
munis Drepanensis, quae in dioecesi Mazariensi continentur, ab eadem, 
una cum omnibus paroeciis ibidem exsistentibus, dismembrentur et dioe- 
cesi Drepanensi adiungantur ; insula vero Cossura, vulgo « Pantelleria » 
dioecesi Drepanensi hactenus subiecta, ab ista separetur et dioecesi Ma- 
zariensi aggregetur, mutatis hac ratione utriusque dioecesis finibus. 

Ad haec autem exsequenda, idem Sshus Dominus Noster deputare di- 
gnatus est EMum ac Revmum DD. Ernestum S. R. E. Cardinalem Ruf- 
fini, Archiepiscopum Panormitanum et dioecesium Mazariensis et Dre- 
panensis Administratorem Apostolicum, eidem tribuens facultates ad id 
necessarias et opportunas, etiam subdelegandi, ad effectum de quo agi- 
tur, quemlibet virum in ecclesiastica dignitate constitutum, facto onere 
mittendi quam primum ad hanc S. Congregationem authenticum exem- 
plar peractae exsecutionis actus. Contrariis quibusvis non obstantibus. 

Datum Romae, ex Aedibus S. Congregationis Consistorialis, die 15 
Septembris 1950. 


& Fr. A. I. P1azza, Ep. Sabinen. et Mandelen., a Secretis 


L. 
I. Ferretto, Adsessor 


SACRA CONGREGATIO DE PROPAGANDA FIDE 


I 
SYDNEYEN. - BARTHURSTEN. 


DECRETUM 
DE FINIUM DIOECESIUM MUTATIONE 


Excmus Diius Ordinarius Bathurstensis, plene consentiente Emo Car- 
dinali Ordinario Sydneyensi, preces obtulit ad hanc S. Congregationem 
de Propaganda Fide, ut in bonum fidelium pars territorii Archidioece- 
sis Sydneyensis aggregarentur dioecesi Bathurstensi et proinde fines 
hoc modo immutarentur, ut limites a Monte, vulgo appellato Boonbourwa, 
relinquant Montes Magnos Dividentes, scilicet vulgo Great Dividing 
Range, et alia iuga continentia prius versus meridiem et postea versus 
occidentem sequantur usque ad confluentem fluminis vulgo vocati Coo- 
rongooba Creek et fluminis appellati Running Creek, cuius cursum inde 
retinéant usque ad flumen vocatum Capertee River. Ex illo loco limites 
linea recta prius versus meridiem et postea versus occidentem indigi- 
tentur usque ad Montem vocatum Canobla, ex quo Monte, retinendo alia 
iuga continentia, iterum in Monte appellato Mac Lean tangant Ma- 
gnos Dividentes Montes, scilicet Great Dividing Range et postea sequan- 
tur antiquos fines. 

Porro haec Sacra Congregatio de Propaganda Fide, rei opportunitate 
perpensa, de mandato Ssmi Domini Nostri Pii Div. Prov. Papae XII, 
vigore scilicet facultatum ab Eodem Ssmo Domino Nostro sibi specia- 
liter concessarum et per totum iubilarem annum 1950 valiturarum, prae- 
senti Decreto statuit ut praefata pars territorii, ut supra limitibus de- 
finita, cum clero et fidelibus ibi legitime exsistentibus, ab Archidioecesi 
Sydneyensi dismembretur et dioecesi Bathurstensi perpetuo incorpo- 
retur, mutatis hac ratione finibus utriusque dioecesis. 

Datum Romae, ex Aedibus Sacrae Congregationis de Propaganda 
Fide, die 5 Maii anno Domini 1950. 


P. Card. FumaAsoni Bronpi, Praefectus 


L. RS. 


+ Celsus Costantini, Archiep. tit. Theodos., a Secretis 


II 
DE DOALE - pe FOUMBAN - pe YAOUNDE 


DECRETUM 
DE VICARIATUUM FINIUM MUTATIONE 


Exemi Dii Ordinarii Vicariatuum Apostolicorum de Douala, de 
Foumban et de Yaoundé, communi consilio, preces ad hanc Sacram Con- 
gregationem de Propaganda Fide obtulerunt ut limites Vicariatuum, 
de quibus supra, ita immutarentur ut iidem essent ac limites regionum 
civilium, scilicet ut, firmis manentibus limitibus cum ceteris circumscrip- 
tionibus finitimis, Vicariatus Apostolicus de Yaoundé comprehendat re- 
giones civiles de Nyong et Sanaga et de Mbam; Vicariatus Apostolicus 
de Foumban comprehendat regiones civiles de Bamoun, Bamileke et 
partes regionum civilium de Mungo et de Wouri exstantes ad ripam dex- 
teram fluminis Wouri; Vicariatus Apostolicus de Douala comprehendat 
partes regionum civilium de Mungo et de Wouri exstantes ad ripam 
sinistram fluminis Wouri et regiones civiles de Ntem, de Kribi et de 
Sanaga maritima. 

Quas preces Emi ac Revmi Patres Cardinales Sacro Consilio Chri- 
stiano Nomini Propagando praepositi, in plenariis comitiis diei 22 men- 
sis Maii vertentis anni adprobarunt ac proinde haec S. Congregatio de 
Propaganda Fide, de mandato Ssmi D. N. Pii Div. Prov. Papae XII, vi- 
gore scilicet facultatum ab Eodem Ssho Domino Nostro sibi specialiter 

concessarum et per totum iubilarem annum MCML valiturarum, prae- 
senti Decreto statuit ut territoria Vicariatuum Apostolicorum de Foum- 
ban, de Douala et de Yaoundé, secundum ea quae supra exposita sunt, 
immutentur. 

Datum Romae, ex Aedibus eiusdem Sacrae Congregationis de Pro- 
paganda Fide, die 26 mensis Maii anno Domini 1950. 


P. Card. FumMasonr Praefectus. 
L. 
7+ C. Costantini, Archiep. tit. Theodos., Secretarius. 


DE MORONDAVA - DE TSIROANOMANDIDY 


DECRETUM 
DH PRAEFECTURARUM FINIUM IMMUTATIONE 


Ad catholicam fidem aptius in Insula Madagascar prolatandam preces 
porrectae sunt ad hanc Sacram Congregationem de Propaganda Fide 
ut fines inter Praefecturas ‘Apostolicas de Morondava et de Tsiroano- 


-mmandidy immutarentur, scilicet ut districtus civiles de Maintirano et 


de Morafenobe distraherentur a Praefectura Apostolica de Morondava 
et adnecterentur ad Praefecturam Apostolicam de Tsiroanomandidy. 

Quas preces eadem Sacra Congregatio de Propaganda Fide excipiens, 
de mandato Ssmi D. N. PII Div. Prov. Papae XII, vigore scilicet facul- 
tatum ab Eodem Ssho Domino Nostro sibi specialiter concessarum et 
per totum iubilarem annun MCML valiturarum, praesenti Decreto statuit 
ut districtus civiles de Maintirano et de Morafenobe a Praefectura Apo- 
stolica de Morondava distrahantur et ad Praefecturam Apostolicam de 
Tsiroanomandidy adnectantur. 

Datum Romae, ex Aedibus eiusdem Sacrae Congregationis de Pro- 
paganda Fide, die 9 mensis Iunii anno Domini 1950. 


L. & 8. 


P. Card. Fumasoni Bronp1, Praefectus. 


+ ©. Costantini, Archiep. tit. Theodos., Secretarius. 

IV 
MASWENSIS - DE MWANZA 


DECRETUM 


DE FINIUM VICARIATUUM APOSTOLICORUM MUTATIOND 


Cum in territorio Tanganyikensi Africae Orientalis ditionis Britan- 
nicae Praefectura Apostolica Musomensis, Societati de Maryknoll pro 
missionibus exteris concredenda, Vicariatus Musomensis et Maswensis 
divisione peracta, erecta fuisset, Emi ac Revi Patres Cardinales, huic 
Sacrae Congregationi praepositi, in iisdem plenariis comitiis, die 19 
habitis, in quibus erectio illa facta est, de mutandis quoque finibus in- 
ter Vicariatus Maswensem et de Mwanza, quo aptius evangelizationis 
operi consuleretur, egerunt. 

Iidem igitur Patres, attentis peculiaribus in casu adjunctis atque 
audito Excmhhi ac P. Diii Davidis Mathew, Archiepiscopi titula- 
ris Apameni in Bithynia et Apostolici Africae Orientalis et Occidenta- 
lis Britannicae Delegati, favorabili voto, partem continentalem distri- 
ctus civilis de « Wakerewe », quae hucusque ad Vicariatum Apostoli- 
cum Maswensem pertinebat, a memorato Vicariatu distrahendam et 
Vicariatui Apostolico de Mwanza, qui reliquam ipsius districtus par- 
tem (scilicet insulas de Ukara et de Ukerewe) complectebatur, adnecten- 
dam esse censuerunt. 

Quam Emorum Patrum sententiam, Sacra haec Congregatio, facul- 
tatibus utens sibi a Ssho Diio Nostro Pio Div. Prov. Papa XII per to- 
tum iubilarem annum concessis, in effectum adducendam curavit prae- 
sensque ad rem decretum confici iussit. 

Datum ex Aedibus Sacrae Congregationis de Propaganda Fide, die 
24 Iunii anno Iubilaei 1950. 


P. Card. Fumasonr Bionpi, Praefectus 
L. #8. 


+ C. Costantini, Archiep. tit. Theodos., a Secretis 

DE KOANGO - DE IPAMU 


DECRETUM 


DE FINIUM VICARIATUUM APOSTOLICORUM MUTATIONE 


Cum in Congo Belgicae ditionis limites ecclesiastici inter Vicaria- 
tus Apostolicos de Koango, Patribus Societatis Iesu concredito, et de 
Ipamu, Patribus Congregationis Oblatorum B. M. V. Immaculatae com- 
misso, tum civilibus limitibus tum necessitatibus missionalis apostola- 
tus non responderent, Sacrae huic Congregationi de Propaganda Fide 
visum est ad novam eorumdem finium delimitationem ibidem procedere. 

Quapropter, praehabito Exciiorum Ordinariorum, quorum interest, 
consensu auditaque favorabili Excmi ac Revmi Dii Petri Sigismondi, 
Archiepiscopi titularis Neopolitani in Pisidia et Apostolici in Congo 
Belgico Delegati sententia, limites inter-memoratos Vicariatus, prout 
infra exponuntur, haec eadem S. Congregatio emendandos esse censuit : 

1) inter stationes missionales Totshi et Kilembe, limites serven- 
tur administrativi civiles inter Territoria civilia de Gungu et de Idiofa, 
scilicet flumen Labwe ab eius origine usque ad confluentem fluvium 
Bitshili, dein illius Bitshili fluvii cursus usque ad confluentem fluvium 
Kilung (quod coincidit cum limitibus Territoriorum civilium de Ngungu 
et de Kikwit) ; 

2) inter stationes missionales Totshi, Kikwit et Ngoso: ipsi limi- 
tes inter Territoria civilia de Kikwit et de Ngungu, scilicet flumen Ki- 
lung a loco quo in Bitshili influit usque ad suas scaturigines ; inde linea 
recta usque ad fontes Lwano fluminis; exinde cursus istius fluminis ab 
ipsius fontibus usque ad locum quo in Inkieri fluvium influit, quod flu- 
men sectores civiles de Banyansi et de Entre Kwilu - Lwano delimitat : 

3) inter stationes missionales Pindi et Mateko: a loco quo Lwano 
flumen in Inkieri influit, cursus Inkieri fluvii usque ad ipsius scaturigi- 
nes, id est limites civiles antiquorum Territoriorum de Bulungu et de 
Kikwit; dein Inkieri flumen ab eius origine, dein linea recta usque ad 
originem fluminis Lokwa; demum cursus istius fluminis ab eius ori- 
gine usque ad ingressum in territorium stationis misisonalis Mateko et 
locum quo in flumen Kamtska influit. 

Quam sententiam haec eadem Sacra Congregatio, facultatibus utens 
sibi a Ssmo Dfio Nostro Pio Div. Prov. Papa XIT specialiter per totum 

annum iubilarem concessis, exsequendam curavit praesensque ad rem 
Decretum confici iussit. 

Datum ex Aedibus S. Congregationis de Propaganda Fide, die 11 
lulii mensis anno sacro 1950. 


P. Card. FUMASONI BionpI, Praefectus 


L. RS. 
7 C. Costantini, Archiep. tit. Theodos., a Secretis 


VI 
JAPONEN. 


DECRETUM 


DIOECESES, VICARIATUS APOSTOLICI ET PRAEFECTURAE APOSTOLICAE JAPONIAH 
CLERO SAECULARI INDIGENAE COMMITTUNTUR. 


Cum in Iaponia ante nonnullos annos, maxime autem flagrante per 
totum orbem recentiore bello, ita arduum evasisset alienigenis Missio- 
num Ordinariis ministerium explere, ut satius ipsi ducerent se munere 
abdicare, atque Sshus Dom. Noster Pius Divina Providentia Papa XII 
ab eis sponte libereque oblatam renunciationem acceptasset ; haec Sa- 
cra Congregatio Christiano Nomini Propagando, de mandato eiusdem 
Ssihi Domini Nostri, Administratorem Apostolicum ex Japonensi clero 
delectum singulis Missionibus praeponere sollicite curavit, nempe dioe- 
cesibus de Fukuoka, Osakensi, Sendaiensi, Yokohamaénsi, item vica- 
riatui apostolico de Sapporo, necnon praefecturis apostolicis de Kara- 
futo (Karahuto), de Kyoto, de Miyazaki, de Nagoya, de Niigata, de 
Shikoku, ac de Urawa. 

Quod ea mente actum, ut quae Missiones de facto Japonensi clero 
itunc committebantur, deinceps, pro rerum apportunitate, eidem de 
jure concrederentur. 

Sacra itaque haec Congregatio adventasse nunc tempus rata ut pro- 
positum in rem deducatur, omnes et singulas superius memoratas Mis- 
siones saeculari Japonensi clero per praesens Decretum de jure tradit, 
certa spe freta ut auxilium ex animo praebentibus missionariis etiam 
alienigenis, prae primis ex iis Societatibus quae impenso labore et diu- 
turna opera Ecclesiam in Japonia fundaverunt et solidaverunt, eaedem 
Missiones felicioribus in dies incrementis gaudeant. 

Apostolici vero Vicariatus de Hiroshima, Societati Iesu commissi, 

iuridicum statum immutatum manere eadem haec Sacra Congregatio 
constituit, ita scilicet ut eadem Societas Vicariatum ad nutum Sanctae 
Sedis in ecuris habeat. 

Datum Romae, ex Aedibus Sacrae Congregationis de Propaganda 
Fide, die 20 Iulii 1950. 


P. Card. FUMASONI BionpI, Praefectus 


L. &S. 
7 C. Costantini, Archiep. tit. Theodos., a Secretis 


SACRA CONGREGATIO RITUUM 


I 
ROMANA 


CANONIZATIONIS B. ANTONII BALDINUCCI, SACERDOTIS PROFBDSSI SOCIETATIS IESU 


SUPER DUBIO 


An signanda sit commissio reassumptionis causae Canonizationis in casu 
et ad effectum de quo agitur. 


Gaudeat Florentina civitas, quia non modo artium splendore coru- 
scat, sed, quod maius est, non paucos vitae sanctitate claros genuit, quos 
inter sancti Philippus Benitius, Andreas Corsini, Antoninus, Philippus 
Neri Romae apostolus, Catharina de Ricciis, Margarita a S. C. I. Redi 
aliique. His B. Antonius Baldinucci accensendus est, qui, Societatis Iesu 
sodalis factus, ad sacras missiones a Deo se vocari sensit, quod quidem 
munus generose amplexatus, per solidos viginti annos a divini verbi prae- 
dicatione impigerrime, in romana praesertim provincia, numquam de- 
stitit, uberrimos laetissimosque animorum referens fructus. Ad hos autem 
obtinendos non modo iugibus instabat precibus, sed etiam asperrimis 
corporis afflictationibus utebatur, atque ita in omni virtutum genere, et 
quidem ad heroicum gradum, succrevit. Has Deus insignibus donis cum 
in vita tum post eius mortem, quae die 7 Novembris a. 1717 Pophis con- 
tigit, muneratus est. Exinde factum est ut, servatis de iure servandis, 
die 23 Aprilis a. 1893 Leo PP. XIII fel. rec. eum Beatificationis gloria 
honestaverit. Nunc vero, quum nova signa a Deo per eius intercessionem 
videantur patrata, Rihus P. Carolus Miccinelli, Societatis Iesu generalis 


A 
. 
ae 
- 
ey 


896 Acta Apostolicae Sedis - Commentarium Officiale 


Postulator, Summum Pontificem enixe est adprecatus ut Canonizationis 
causa resumatur. Postulatoriae quoque litterae a Cardinali Urbis Vi- 
cario, a Cardinali Florentino Archiepiscopo aliisque Archiepiscopis ac 
Episcopis, a Praeposito generali S. I. oblatae sunt Pontifici. Eapropter 
in Ordinario Sacrorum Rituum coetu, die 28 Martii anni huius habito, 
infrascriptus Cardinalis S. R. C. Praefectus et causae Ponens dubium 
posuit discutiendum : an signanda sit commissio reassumptionis causae 
in casu et ad effectum de quo agitur de eaque retulit. Emi ac Rimi Car- 
dinales, relatione hac audita atque causae momentis perpensis, audito 
quoque R. P. D. Salvatore Natucci, Promotore generali Fidei, rescri- 
bere censuerunt: Signandam esse commissionem si Ssmo placuerit. 

Subsignato vero die, Ssio D. N. Pio Papae XII relatione facta ab 
eodem Cardinali, S. R. C. Praefecto, Sanctitas Sua, Emorum Patrum 
rescriptum ratum habens, Commissionem reassumptionis causae B. An- 
tonit Baldinucci propria manu subscribere dignata est. 

Datum Romae, die 3 Aprilis a. sacro 1950. 


eR C. Card. Micara, Ep. Velitern., Praefectus 


L. S. 
+ A. Carinci, Archiep. Seleuc.. Secretarius. 


II 
ROMANA 


. BHATIFICATIONIS ET CANONIZATIONIS VHNERABILIS SERVI DEI PII PAPAE X 


SUPER DUBIO 


An constet de virtutibus theologalibus Fide, Spe, Caritate cum in 
Deum, tum in proximum nec non de cardinalibus Prudentia, Iusti- 
tia, Temperantia, Fortitudine earumque adnexis in gradu heroico 
in casu et ad effectum de quo agitur. 


S. Bernardus in libro de Consideratione ad B. Eugenium III, « lam 
quod ad considerationis attinet fructum, scribit, quatuor, ut occurrunt, 
Tibi consideranda reor: Te, quae sub Te, quae circa Te, quae supra Te 
sunt » (Lib. II). Venerabilis Pius X huic S. Bernardi doctrinae ad 
amussim adhaesit. Ipse enim ab incunabulis ad mortem usque vigiles 
super se oculos iugiter intendit, adeo ut, mortale quod in eo erat, ra- 
tionale humiliaverit et rationale mortale confortaverit, uti idem Sanctus 

Doctor insinuat. Exinde illa temporalium rerum despectio, profunda 
illa humilitas, qua in suprema quoque dignitate constitutus cum am- 
plissima potestate evellendi, destruendi, disperdendi, dissipandi, aedi- 
ficandi et plantandi, non ad dominandum sed ad ministrandum, non ad 
imperitandum, quam ad fatigandum omnia haec sibi data agnoscebat 
(Cfr. ibid.). Humilitatis solido fundamento praeiacto, ceteras pronum 
erat non defuisse virtutes, super quas cum erga Deum, tum erga proxi- 
mos, sive sibi aequales, sive inferiores, eminuit caritas. 

Porro antequam de eius virtutibus pressius loquamur, pauca de eius 
vitae curriculo opus est delibare. 

In loco vulgo dicto Riese, in Tarvisina dioecesi, die 2 Iunii anno 1835 
a Ioanne Baptista Sarto et Margarita Sanson natus, sequenti die, su- 
scepto Iosephi nomine, per baptismum renatus est. Decennis Confir- 
mationis sacramentum suscepit; biennio autem post ad sacram men- 
sam fuft primitus admissus. 

In Patavinum clericorum Seminarium, Venetiarum Patriarchae ope, 
ingressus, studiorum curriculo laudabiliter emenso, a. 1858 ad Sacer- 
dotium fuit promotus. Variis muneribus in patria dioecesi sancte fun- 
ctus, episcopali sede vacante, Vicarii Capitularis officio dioecesim gu- 
bernavit. Anno 1884 Leo XIII eum Mantuanum Episcopum elegit, no- 
vemque post annos S. R. E. Cardinalem creavit atque Venetiarum Pa- 
triarcham. Apostolica Sede, post huius Pontificis obitum, vacante, etsi 
«lacrymis magnisque precibus formidolosum Pontificatus onus depel- 
lere conatus » (Encycl. 4 oct. 1903), Summus Pontifex die 4 augusti 
anno 1903, suscepto Pii X nomine, electus est. 

Ad sublime hoc munus evectus « Instaurare omnia in Christo » ut 
videlicet sit omnia et in omnibus Christus (Col. III, 11) (Ead. Encycl.), 
ampliori, quam antea ratione, animose est aggressus: quod proposi- 
tum per vitam integram sategerat. Quocirca Deum, eius gloriam, ca- 
tholicae fidei integritatem, Ecclesiae decorem mirabili fortitudine tu- 
tatus est. Puerorum atque adultorum animi christianae doctrinae pa- 
bulo ut enutrirentur diligentissime curavit; pueros, ut ad eucharisti- 
cam mensam mature accederent, totis viribus impulit: I[uris Canonici 
Codicem digeri voluit: Gregorianum cantum ad Sancti Gregorii fon- 
tes reduci iussit. Deum solum, Ecclesiaeque decorem prae oculis ha- 


bens, spreto gravissimo oeconomico damno inde eventuro, divini Spiri- | 


tus fortitudine roboratus, cultuales leges in Gallia contra Ecclesiae 
iura latas repudiavit. Deus autem tantum facinus praemio affecit, ex 
generosa illa natione benefactores suscitans, qui damna repararent. 

In luctatione contra Modernismum, qui haereseon omnium est col- 

lectus, perspicue eius venenum detexit; eius anguinea, subdola, tortuo- 
saque artificia introspexit, damnavit, victor evasit atque Ecclesiam ab 
hac pestifera lue indemnem servavit. Errores, haereses acriter quidem 
compressit, errantes vero mirabili caritate paternoque prosequebatur 
affectu. 

Modernismum quidem debellavit, verum nova quaecumque seu scien- 
tiae seu artis inventa, quae in Ecclesiae bonum vergerent, omni favore 
est prosecutus. Quapropter Biblicum Institutum constituit: regionalia 
Seminaria fundavit: Cleri disciplinam hodiernis necessitatibus accom- 
mcodavit. 

Alia quamplurima, Dei instinctu motus, eiusque gratia, quae in 
eo vacua non fuit, in animi sui perfectionem et in Ecclesiae bonum atque 
incrementum gessit, quae sanctitatis famam per integrum suae vitae 
cursum, in Pontificatu praecipue, ipsi conciliavit. 

Europazeo belic grassante, quod Servus Dei ne exardesceret plu- 
rimum adlaboravit, dolore plus quam senecta fractus, die 20 augusti 
anno 1914, Ecclesiae sacramentis sancte receptis, lectissimam animam 
Deo reddidit. 

Sanctitatis fama, qua vivens claruerat, vehementius erupit non modo 
inter catholicos Ecclesiae magis addictos, sed etiam inter alienos, immo 
et infideles. Quare Sacro Cardinalium Collegio praeeunte cunctoque 
Episcoporum amplissimo coetu, ab innumeris coetibus ac praeeminente 
dignitate personis, supplicia vota Summo Pontifici oblata sunt ut Bea- 
tificationis causa apud Sacram Rituum Congregationem introducere- 
tur; et quidem felici exitu. Nam in Romani Vicariatus Curia atque in 
Venetiarum, Mantuana ac Tarvisina expletis inquisitionibus, die 12 fe- 
bruarii a. 1943, servatis de iure servandis, Beatificationis Causa intro- 
ducta est. Apostolica dein auctoritate processibus constructis, die 29 no- 
vembris mensis, anno elapso, Antepraeparatoria Congregatio super vir- 
tutibus coram infrascripto Cardinali, Causae Ponente, coacta fuit. 

In hac Congregatione factum est, ut quum non omnes difficultates, 
quae necessario in huiusmodi Causa inveniuntur, quae graves prima 
fronte apparebant, quaeque eius virtutes, prudentiam praesertim et 
caritatem obumbrare videbantur, ex actis tantum visum sit non posse 
removeri, Sacra haec Congregatio Suae Sectioni Historicae mandavit, 
ut quam diligentissime documenta undequaque perquireret, ut veritas 
omnino patefieret. 

Huic mandato haec Sectio perfecte obtemperavit, et quidem effica- 
citer. Difficultates enim omnes, documentorum vi, plene remotae sunt 


: 
‘ 
, 


Sacra Congregatio Rituum 899 


umbraeque penitus dissipatae, adeo ut Servi Dei virtutes plena luce 
modo renideant, et via ad ulteriora patefacta. 

Quare die 18 anteacti iulii mensis Praeparatoria Congr. habita est. 

Die demum 8 augusti mensis anni huius, in Apostolico Palatio ad 
Arcem Gandulphi, coram Ssmo D. N. Pio Papa XII Generalis Sacrorum 
Rituum coetus coactus est, in quo idem Cardinalis Ponens seu Relator 
dubium posuit discutiendum: An constet de virtutibus theologalibus 
Fide, Spe, Caritate cum in Deum, tum in proximum nec non de cardi- 
nalibus Prudentia, Iustitia, Temperantia, Fortitudine earumque ad- 
nexis, in gradu heroico in casu et ad effectum de quo agitur. 

. Beatissimus Pater Rmhorum Cardinalium, Officialium Praelatorum, 
Patrumque Consultorum suffragia attente auscultavit, verum senten- 
tiam edere ad hune usque diem distulit, ferventes interim preces co- 
ram Deo effundens, ut in re tanti momenti, ne minime a divino benepla- 
cito aberraret. 

Quare, eodem Cardinali, R. P. Salvatore Natucci Fidei Promotore 
Generali meque Secretario ad Se arcessitis, sacrosancto Missae sacri- 
ficio religiose litato, edixit: Constare de virtutibus theologalibus Fide, 
Spe, Caritate cum in Deum tum in proximum nec non de cardinalibus 
Prudentia, Iustitia, Temperantia, Fortitudine earumque adnexis Ve- 
nerabilis Servi Dei Pit Papae X in gradu heroico in casu et ad effectum 
de quo agitur. 

Hoc autem decretum promulgari et in Acta Sacrae Rituum Con- 
gregationis referri mandavit. 

Datum ex Arce Gandulphi prope Romam, die 3 Septembris, Domi- 
nica XIV post Pentecosten, Anno [ubilari 1950. 


& C. Card, Micara, Ep. Velitern., Praefectus 


L. RS. 
+ A. Carinci, Archiep. Seleuc., Secretarius 

ACTA TRIBUNALIUM 


SACRA PAENITENTIARIA APOSTOLICA 


INSTRUCTIO 


AD OMNES PATRIARCHAS, ARCHIEPISCOPOS, EPISCOPOS ET ALIOS LOCORUM 
ORDINARIOS, DH IUBILARI ANNO, QUI AD UNIVERSUM CATHOLICUM ORBEM 
EXTENDITUR. 


Quandoquidem universale Iubilaeum, hac in alma Urbe celebratum, 
edita nuperrime Constitutione Apostolica « Per Annum Sacrum », ad 
ecatholicum orbem extenditur, summopere interest ut quae in eadem 
decernuntur, accurate, prudenter diligenterque ad effectum deducantur. 

Td ut tutius ac facilius effici possit, SS. D. N. Pius Divina Provi- 
dentia Papa XII iussit ut generales illas normas, quae in eadem Aposto- 
lica Constitutione continentur, haec Sacra Paenitentiaria Apostolica 
enucleate opportuneque declararet atque authentice interpretaretur. 

Quamobrem haec « Instructio » ad catholicos omnes Patriarchas, Ar- 
chiepiscopos, Episcopos aliosque Locorum Ordinarios eo quidem consilio 
mittitur, ut non modo iidem ea omnia, quae heic edicuntur, studiose 
perpendant, sed ut etiam sollerter seduloque curent ut clerus populusque 
unicuigue concreditus, ac praesertim confessarii, editis normis earumque 
interpretationibus diligentissime obtemperent. 

Hae autem sunt, quae sequuntur, peculiares normae atque authen- 
ticae interpretationes ab omnibus adamussim servandae : 

I. Christifideles, qui iubilarem indulgentiam lucrari volunt, noscant 
imprimis necesse esse ut quatuor illis condicionibus obtemperent, quae, 
ad normam Apostolicae Constitutionis « Per Annum Sacrum » impo- 
nuntur: oportet nempe Confessionem sacramentalem instituant, ad 
Sacram Synaxim accedant, atque imperatas visitationes peragant, in 
quibus quidem praescriptas preces recitare debent. 

II. Confessio autem et Communio ad lucrandam piacularis anni ve- 
niam imperatae nihil refert utrum visitationibus quatuor Ecclesiarum 
antecedant, an interponantur vel succedant; unum refert et necesse est, 

ut postremum ex praescriptis opus, quod etiam Communio esse potest, 
in statu gratiae, ad can. 925 § 1, compleatur. Si quis igitur post confes- 
sionem peractam, ultimo nondum completo opere, in letale rursus inci- 
derit, iteret confessionem oportet, si sacram Synaxim debet adhuc su- 
scipere; secus, satis erit, ut, actu contritionis perfectae elicito, cum 
Deo reconcilietur. 

IIT. Si quis interdum, animo sacras visitationes rite peragendi ad ec- 
clesiae fores pervenerit, aditu ad eam iam clauso vel quavis de causa impe- 
dito, tum satis erit ad easdem fores Deum exorare, praescriptas preces 
recitando. At visitatio pia ac devota sit oportet, idest facta animo Deum 
colendi: quem quidem animum ipsa exterior reverentia aliquo modo 
patefaciat. 

IV. Vocales preces, quae praescribuntur, alternis etiam vocibus re- 
citari possunt. Mutis vero can. 936 consulitur. 

V. Ad confessarios quod attinet, noscant imprimis in compertoque 
habeant se extraordinariis hisce facultatibus uti posse dumtaxat erga 
paenitentes qui ad confitendum accedant ea mente et sincera voluntate 
ut Iubilaei veniam consequantur; attamen si paenitens, mutato propo- 
sito, ab acquirenda indulgentia Iubilaei destiterit atque cetera opera 
imperata intermiserit, omnes absolutiones censurarum, si eas excipias 
quae ad reincidentiam datae sint, itemque commutationes et dispensa- 
tiones concessae in suo robore permaneant. © 

Confessarii his facultatibus uti possunt etiam in foro interno extra- 
sacramentali, dummodo de peculiaribus facultatibus ne agatur pro qui- 
bus sacramentalis confessio expresse requiratur. 

Parochi tamen peculiarem facultatem habeant iubilares visitationes 
dispensandi, contrahendi ac commutandi ad normam Constitutionis « Per 
Annum Sacrum»), sub n. VIII, 10, non modo cum de paenitentibus agitur, 
sed etiam cum de singulis fidelibus singulisque familiis paroeciae suae. 

VI. Quandoquidem facultas absolvendi a peccatis et ab ecclesiasticis 
censuris, itemque dispensandi ab irregularitate hisce finibus continetur 
atque circumscribitur, ita ut per piacularis anni celebrationem semel 
tantummodo cum eodem paenitente exerceri queat, cum scilicet ipsemet 
iubilarem veniam primum lucretur (cfr. Const. « Per Annum Sacrum » 
sub n. VIII, 18); itemque tum solummodo, cum paenitens iam ab alio 
confessario facultatem habente per anni sancti decursum ab his pecca- 
tis atque censuris absolutus non fuerit, vel ab irregularitate dispen- 
satus, summopere necesse est confessarios, ut munere suo rite fungantur, 
a quolibet paenitente hisce peccatis, censuris vel irregularitate irretito 
exquirere : 


60 — Acta, vol. XVII, n. 17. — 26-19-1950. 

1° utrum iam iubilarem veniam anno mpccccLi lucrifecerit necne ; 

2° quodsi eam non lucrifecerit, num, anno sancto MDCCCCLI vertente, 
a peccatis vel a censuris reservatis absolutus fuerit; vel ab irregulari- 
tate dispensatus. Etenim si ipse a die 1 mensis Ianuarii a. MDCCCCLI vel 
iam iubilarem veniam lucratus fuerit, vel iam fuerit a peccatis aut a 
censuris absolutus, vel denique ab irregularitate dispensatus, absolutio- 
nem et dispensationem eiusmodi iterum obtinere non potest. 

VII. Confessarii praediscant ac memoria teneant indicem peccato- 
rum, censurarum, poenarum impedimentorumque omnium, quorum ab- 
solutio vel dispensatio in facultatibus sibi concessis non comprehendi- 
tur; si qua autem eiusmodi occurrerint, meminisse eos oportet, non 
aliter posse se paenitenti providere, quam iis religiose servatis quae 
Codex praescribit can. 2254, 2290, 1045 § 3. 

VIII. Non praetermittant suam cuique paenitenti salutarem paeniten- 
tiam sacramentalem imponere, etiamsi sibi coniicere iure liceat paeni- 
tentem plenissimam Iubilaei veniam esse consecuturum. 

IX. Si quis in occultas censuras ob partem quoquo modo laesam in- 
ciderit, eum ne ante absolvant, quam parti laesae, etiam scandalum 
reparando damnumque sarciendo, satisfecerit: aut saltem, si eiusmodi 
satisfactionem praestare ante non possit, vere graviterque promiserit 
se, cum primum licuerit, satisfacturum. 

X. Confessarii, qui a censuris etiam publicis absolvere possunt, hoc 
exploratum habeant : 

Qui aliqua censura fuerint nominatim affecti vel uti tales publice 
renuntiati, non posse eos tamdiu Iubilaei beneficio frui quamdiu in foro 
externo non satisfecerint prout de iure. Si tamen contumaciam in foro 
interno sincere deposuerint et rite dispositos sese ostenderint, posse, 
remoto scandalo, in foro sacramentali interim absolvi ad finem dum- 
taxat lucrandi Iubilaeum, cum onere quam primum se subiiciendi etiam 
in foro externo ad tramitem iuris. 

XI. Ad peccatum quod attinet, per can. 894 reservatum ratione sui, 
confessarii absolutionem ne impertiant, nisi paenitens falsam denuntia- 
tionem formaliter retractaverit, et damna, si qua inde secuta, pro viribus 
reparaverit, imposita insuper gravi et diuturna paenitentia. 

XII. Si de casu agatur, etiamsi occulto, de quo ad can. 2342, prohi- 
beant, sub poena reincidentiae, quominus paenitens in posterum ad 
illam religiosam domum eiusque ecclesiam accedat. Firmis quidem ma- 
nentibus poenis, de quibus sub n. 2° eiusdem canonis agitur. 

XIII. Religiosos, apostatas a religione, ab excommunicatione can. 2385 
lata ne absolvant, quamdiu extra claustralia saepta permanserint ; atta- 

men, si ii firmum habeant propositum ad religionem suam redeundi, con- 
gruo iisdem praefinito ad id exequendum tempore, in foro interno absol- 
vant, ea condicione ut in censuram recidant si intra praefinitum tempus 
ad religionem non redierint. At ii moneantur, se, quamdiu extra suae re- 
ligionis domum commorentur, ab actibus legitimis ecclesiasticis exclu- 
di, privilegiis omnibus suae religionis privari, Ordinario loci commo- 
rationis subiici, atque obnoxios esse, etiam postquam redierint, aliis 
poenis in can. 2385 statutis. Religiosus autem fugitivus, etiamsi ex Con- 
stitutionibus suae religionis in excommunicationem inciderit, absolvi, 
rite dispositus, in foro interno poterit, imposita obligatione ad religio- 
nem quam primum redeundi, eadem ratione eademque sub reinciden- 
tiae poena, ac pro apostatis a religione cautum est: praeterea, si sit in 
sacris, ea lege, ut suspensionem observet can. 2386 statutam. 

XIV. Cum de privatorum commutatione votorum agitur, id latiore 
quadam ratione accipiatur ita quidem ut confessarii, pro sua ipsorum 
prudentia, in opera etiam minoris meriti eadem vota commutare 
possint. 

XV. A lectione librorum prohibitorum, eorum praesertim qui in 
can. 2318 § 1 sub excommunicationis poena vetantur, ne quemquam ab- 
solvant, nisi is libros, quos penes se retinet, Ordinario aut confessario 
ipsi aut alii, qui facultatem eosdem retinendi habeat, ante absolutionem 
tradiderit : sin minus, se eos, cum primum potuerit, destructurum aut 
traditurum, serio promiserit. 

XVI. Ad facultatem quod attinet sacras visitationes commutandi vel 
dispensandi, haec animadvertenda sunt : 

1° Cum aliquis dispensationem obtinuerit unam vel alteram eccle- 
siam aut oratorium invisendi, nulla facta obligatione aliam ecclesiam 
vel oratorium per commutationem visitandi, noverit idem sacras visita- 
tiones quatuor semper habendas esse, quae proinde in reliquis ecclesiis 
vel oratoriis fieri debent; ita quidem ut christifideles vixdum ex sacra 
aede post actam visitationem egressi, iterum atque illico in eam ingredi 
queant ad alteram visitationem peragendam. Dispensatio autem alicuius 
ecclesiae visitandae idem non est ac sacrarum visitationum numeri 
imminutio. 

. 2° Si quis vero, praeter dispensationem alicuius ecclesiae visitan- 
dae, sacrarum etiam visitationum numeri imminutionem petat, confes- 
sarii tot preces eidem recitandas praescribant, quot visitationes dispen- 
satae fuere; quae quidem preces haud absimiles illis esse debent quae 
in sacris visitationibus adhibentur. 

3° Ad dispensationes et commutationes, de quibus supra, quod 

attinet, animadvertant confessarii se conscientiam suam esse oneratu- 
ros, si easdem inconsulto et sine iusta causa christifidelibus con- 
cesserint. 

XVII. Cum quatuor ecclesiarum visitatio non sit opus per se prae- 
ceptum, sed tantummodo iis impositum, qui libere velint Iubilaei veniae 
participes fieri, id visitationis onus, quotiescumque a confessariis privi- 
legiatis debet rationabili ex causa totum vel ex parte paenitentibus re- 
mitti, ne commutetur in alia opera, quae ad peragenda paenitens sit 
alio obligationis proprie dictae titulo adstrictus. 

Sshus D. N. Pius divina Providentia Papa XII hanc « Instructionem » 
in lucem edi iussit, ut constans et tuta omnibus praesto sit interpretatio 
et facultatum, quae vigebunt, et operum, quae praestanda sunt ad ve- 
niam Iubilaei consequendam, per proximum piacularem annum, ad 
universum orbem extensum. 

Datum Romae, ex aedibus Sacrae Paenitentiariae, die xxvI mensis 
Decembris, anno MDCCCCL. 


N. Card. Paenitentiarius Maior. 
L. S. 


S. Luzio, Regens. 

SACRA ROMANA ROTA 


Citatio edictalis 


IANUEN. 


NULLITATIS MATRIMONII SEU DISPENSATIONIS SUPER RATO NON CONSUMMATO 
(BERTI - PAGNONI) 


Cum ignoreur locus actualis commorationis Domini Cajetani Pa- 
gnoni, in causa de qua supra conventi, eundem citamus ad compa- 
rendum, sive per se sive per procuratorem legitime constitutum, in sede 
Tribunalis S. R. Rotae (Roma - Palazzo della Cancelleria) die 20 februa- 
rii 1951, hora decima, ad concordandum de dubio disputando, vel in- 
frascripto subscribendum, et ad diem designandam, qua habebitur 
Turnus Rotalis pro causae definitione. 


An sententia Rotalis diei 12 novembris 1949 sit confirmanda vel in- 
firmanda in casu. 


Ordinarii locorum, parochi, sacerdotes et fideles quicumque, noti- 
tiam habentes de loco commorationis praedicti Domini Cajetani Pagnoni, 
curare debent ut de hac edictali citatione ipse moneatur. * 


Petrus Mattioli, Ponens. 


Ex Cancellaria Tribunalis S. R. Rotae, die 23 decembris 1950. 


O. Bejan, Notarius. 


* Etant inconnu le lieu de la demeure actuelle de M. Gaétan Pagnoni, 
défendeur en cette cause, nous le citons 4 comparaitre, par propre personne 
ou par un procureur légitimement constitué, au siége du Tribunal de la 
S. Rote Romaine (Roma, Palazzo della Cancelleria) le 20 février 1951, 4 
10 heures, pour concorder ou souscrire le doute ci-dessous rapporté, et fixer 
le jour de la décision de la cause devant la Rote. 


Doit-on confirmer ou casser la sentence Rotale du 12 novembre 1949 dans 
cette cause? 


Les Ordinaires des lieux, ley curés, les prétres, les fidéles ayant connais- 
sance du lieu de la résidence du dit Gaétan Pagnoni devront, dans la mesure 
du possible, l’avertir de la présente citation. 

DIARIUM ROMANAE CURIAE 


SACRA CONGREGAZIONE DEI RITI 


Martedi 24 ottobre 1950, nel Palazzo Apostolico Vaticano, si é adunata 
la S. Congregazione dei Riti preparatoria, nella quale gli Emi e Revmi Si- 
gnori, Cardnali, i Revmi Prelati Officiali ed i Revmi Consultori teologi hanno 
discusso su due miracoli, che si asseriscono operati ad intercessione del Ven. 
Servo di Dio Pio X, e che vengono proposti per la sua solenne beatificazione. 


Martedi 19 dicembre 1950, nel Palazzo apostolico Vaticano si é adunata 
la S. Congregazione dei Riti Ordinaria, nella quale gli Emi e Revi Signori 
‘Cardinali, ed i Revmi Prelati Officiali hanno discusso: 
1. Sulla riassunzione della causa di canonizzazione delle Beate: 
a) Giovanna Delanoue, Vergine, fondatrice delle Suore di S. Anna della 
Provvidenza. 
b) Maria Crocifissa Di Rosa, Vergine, fondatrice dell’Istituto delle 
Ancelle della Carita. 
2. Sulla Introduzione della causa di beatificazione e canonizzazione dei 
Servi di Dio: 
a) Giuseppe Toniolo, Professore dell’Universita di Pisa. 
b) Lodovico Necchi, Terziario francescano, Medico, Professore dell’ Uni- 
versita Cattolica del Sacro Cuore, Milano. 

Inoltre sono state esaminate le relazioni sugli scritti dei Servi di Dio Fer- 
dinando Hamer, Vescovo tit. di Tremitunte, Vicario Apostolico della Mon- 
golia Occiduo-meridionale e Compagni, della Congregazione dell’Immacolato 
Cuore di Maria Vergine (Scheut), uccisi, come si asserisce, in odio alla fede; 
e del Servo di Dio Sac. Giuseppe Mananet y, Vives, fondatore della Congre- 
gazione dei Figli della S. Famiglia. 


SEGRETERIA DI STATO 


ONORIFICENZE 


Con Brevi Apostolici, il Santo Padre Pio XII, felicemente regnante, si 
é degnato di conferire: 


L’Ordine della Milizia Aurata: 


20 agosto 1948. AS. M. I. Reza Pahalavi Mohamed, Schahinschah d’Iran. 


Diarium Romanae Curiae 


La Commenda con Placca dell’Ordine Piano: 


16 ottobre 1950. Allo Sceicco Salim al Sabah Sir Abdullah, della Missione 
di Kuwiet (Arabia). 


La Placca dell’Ordine Piano: 


30 novembre 1949. Al sig. comm. De Trannoy barone Enrico, dell’arcidiocesi 
di Malines. 


La Commenda deill’Ordine Piano: 
30 ottobre 1950. Al sig. Maze Federico, dell’arcidiocesi di Montréal. 


La Gran Croce dell’Ordine di San Gregorio Magno, classe civile: 


20 agosto 1948. AS. E. il sig. Djam Mahmoud (Iran). 
» » » AS. E. il sig. Pakrevan Fathoullah (Iran). 


La Commenda con Placca dell’Ordine di San Gregorio Magno, classe civile: 
20 agosto 1948. Al sig. Pirnia Harmuz (Iran). 


» » » Al sig. Garagozlou Hassan-Ali (Iran). 
» » » Al sig. Massoudi Mohamed (Iran). 
» » » Al sig. dott. Mesbahzade (Iran). 


18 febbraio 1949. Al sig. Roelandts Gastone, dell’arcidiocesi di Malines. 
15 dicembre » AI sig. Truyen Pietro E. E., della diocesi di Ruremonda. 
31 gennaio 1950. Al sig. Flynn Edmondo W., della diocesi di Providence. 
15 aprile » Al sig. Rocha Lagoa Filho dott. Francesco (Brasile). 

8 luglio » Al sig. Brutus Timoleone C. (Haiti). 

» » » Al sig. Salgado Francesco (Haiti). 

31 » » Al sig. Aranha Pereira Luigi (Brasile). 

19 ottobre » Al sig. Martinez Repetto Ciro (Argentina). 


La Commenda con Placca dell’Ordine di San Gregorio Magno, classe militare : 
20 agosto 1948. Al sig. generale Hedjazi (Iran). 


» » » Al sig. generale Ayadi (Iran). 
» » » Al sig. colonnello Ansari (Iran). 
» » vy Se Al sig. maggiore Fardoust Hossein (Iran). 


La Placca dell’Ordine di San Gregorio Magno, classe civile: 


8 aprile 1947. Al sig. Vismara comm. Giuseppe, dell’arcidiocesi di Mi- 
lano. 

15 dicembre 1949. Al sig. Martin comm. Clarence Eugenio, della diocesi di 
Richmond. 

9 agosto 1950. Al sig. Prolj comm. Valerio Massimo (Roma). 

26 settembre » Al sig. Parisi comm. Salvatore (Roma). 

», » » Al sig. Angelucci comm. Ferdinando (Roma). 

30 ottobre » Al sig. Torre comm. avv. Giovanni, dell’arcidiocesi di 

Napoli. 


La Gran Croce dell’Ordine di San Silvestro Papa: 


12 luglio 1950. Al sig. Pietromarchi conte Bartolomeo (Roma). 
26 » » Al sig. Cuneo Giovanni, dell’arcidiocesi di Chicago. 

La Commenda con Placca dell’Ordine di San Silvestro Papa: 
15 dicembre 1949. Al sig. de Vuyst Paolo, dell’arcidiocesi di Malines. 


agosto 


giugno 
agosto 


aprile 
» 


giugno 


novembre 


» 


» 


La Placca dell’Ordine di San Silvestro Papa: 
1950. Al sig. Marani comm. Giorgio, della diocesi di Verona 


NECROLOGIO 


1948. Monsig. Morel Elia Giovanni Giuseppe, Arcivescovo tit. 


di Cotrada. 


1949. Monsig. Sauer Bonifacio, Vescovo tit. di Appiaria. 
1950. Monsig. Sweens Giuseppe, Vescovo tit. di Capsa. 


» 


Monsig. Pichon Giulio Vittore Maria, Arcivescovo tit. di 
Calcedonia. 

Monsig. Ismaele Perdomo, Arcivescovo di Bogota. 

Monsig. Breker Teodoro, Vescovo di Yenki. 

Monsig. Lafortune Albini, Vescovo di Nicolet. 

Monsig. Lopéz y Gonz&lez Giuseppe di Gest, Vescovo di 
Aguas Calientes. 

Monsig. Courchesne Giorgio, Arcivescovo di San Germano 
di Rimouski. 

Monsig. Marini Ercolano, Arcivescovo tit. di Adana. 

Monsig. Gubbels Natale, Vescovo di Ichang. 

Monsig. Valeri Tommaso, Arcivescovo tit. di Gerapoli di 
Siria. 

Monsig. Facchinetti Camillo Vittorino, Vescovo tit. di 
Nicio, Vicario Apost. di Tripoli. 

Monsig. Hoecht Giovanni Battista, Vescovo tit. di Mile- 
topoli. 

Monsig. Donnelly Giorgio Giuseppe, Vescovo di Kansas 
City in Kansas. 

Emo Sig. Card. von Preystne Corrapo, del Titolo di 
S. Agata dei Goti, Vescovo di Berlino. 

Monsig. Boyle Ugo, Vescovo di Pittsburg. 


NOTANDUM 


In superiore fasciculo n. 8, p. 452, ubi agitur « De Consecratione Episco- 
pi», linea 7, loco verborum: « quod successive faciunt Episcopi Conse- 


cratores, ... 
tores, ... ». 


» 


legatur: «quod successive faciunt Hpiscopi Conconsecra- 

